cyanic-selkie/wikianc huggingface dataset:
ദുബായ് ഷോപ്പിങ് ഫെസ്റ്റിവൽ
സാമ്പത്തിക വളർച്ച
ലഘുചിത്രം| 2005 ലെ ഷോപ്പിങ്ങ് ഫെസ്റ്റിവലിന്റെ പരസ്യം പതിച്ച [[എമിറേറ്റ്സ്|എമിറേറ്റ്സ് എയർലൈൻ വിമാനം.]] ലഘുചിത്രം| 2017 ലെ ദുബായ് ഷോപ്പിംഗ് ഫെസ്റ്റിവൽ യുണൈറ്റഡ് അറബ് എമിറേറ്റ്‌സിലെ ദുബായിലെ റീട്ടെയിൽ വ്യാപാര വ്യവസായത്തിൽ വർദ്ധനവ് വരുത്തുന്നതിന് ലക്ഷ്യമിട്ടാണ് ഫെസ്റ്റിവൽ തുടങ്ങിയതെങ്കിലും പിന്നീട് ഇത് വിനോദസഞ്ചാരികളെ ആകർഷിക്കുന്നതായി മാറി. ഒരു മാസം നീണ്ട് നിന്ന 1996 ലെ ആദ്യത്തെ ദുബായ് ഷോപ്പിംഗ് ഫെസ്റ്റിവൽ ഒന്നര ദശലക്ഷത്തിലധികം ആളുകളെ ആകർഷിക്കുകയും, അവർ വഴി 500 ദശലക്ഷം ഡോളറിലധികം ചെലവഴിക്കപ്പെടുകയും ചെയ്തു. ഈ ഓരോ വർഷം കഴിയുന്തോറും വളർന്നുവരികയാണ് ഉണ്ടായത്. 2009 ലെ ദുബായ് ഷോപ്പിംഗ് ഫെസ്റ്റിവലിൽ മൂന്ന് ദശലക്ഷത്തിലധികം ആളുകൾ പങ്കെടുക്കുകയും, ഇതിലൂടെരാജ്യം 2 ബില്യൺ ഡോളർ സമ്പാദിക്കുകയും ചെയ്തു. ടൂറിസത്തെയും ചില്ലറ വിപണനത്തെയും ഉത്തേജിപ്പിക്കാൻ സഹായിക്കുന്ന ഫെസ്റ്റിവൽ ദുബൈയുടെ സമ്പദ്‌വ്യവസ്ഥയിൽ വലിയ സംഭാവന നൽകിയിട്ടുണ്ട്.
വാർത്തകൾ
ദുബായ് ഷോപ്പിംഗ് ഫെസ്റ്റിവലിന്റെ ഭാഗമായി ഒന്നിലധികം ലോക റെക്കോർഡുകൾ ദുബായിൽ രേഖപ്പെടുത്തി. 1999 ൽ ലോകത്തിലെ ഏറ്റവും നീളം കൂടിയ സ്വർണ്ണ ചെയിൻ, നീളം കൂടിയ സോഫ, ഏറ്റവും വലിയ കസേര, വലിയ സ്റ്റേഷണറി സൈക്കിൾ, വലിയ കട്ടിൽ എന്നിവ മേളയിൽ പ്രദർശിപ്പിച്ചു. 2001 ൽ ഏറ്റവും വലിയ ഇൻസെൻസ് ബർണർ, ഷോപ്പിംഗ് ബാഗ്, ബിരിയാണി പാത്രം എന്നിവ മേളയിൽ പ്രദർശിപ്പിച്ചു. ഏറ്റവും വലിയ എൻ‌ട്രി വിസ നൽകിയ 2002 ലെ ഫെസ്റ്റിവലിൽ ഏറ്റവും വലിയ മാസികയും ചോക്ലേറ്റ് ബോക്സ്സും പ്രദർശിപ്പിച്ചു. 2004 ൽ, ഏറ്റവും വലിയ ഷോപ്പിംഗ് കാർട്ടും കലണ്ടറും ഏറ്റവും ദൈർഘ്യമേറിയ ബുഫേയും പ്രദർശിപ്പിച്ചു. ദുബൈ ഭരണാധികാരി ശൈഖ് മക്തൂം ബിൻ റാഷിദ് അൽ മക്തൂമിന്റെ മരണത്തെത്തുടർന്ന് 2006-ൽ ഉത്സവം മാറ്റിവക്കുകയും, പിന്നീട് റദ്ദാക്കുകയും ചെയ്തു. 2013 ൽ ദുബായ് മെട്രോ ഡി‌എസ്‌എഫ് ആഘോഷങ്ങളുടെ ഭാഗമായി ചലിക്കുന്ന ട്രെയിനിൽ നടന്ന ആദ്യത്തെ ഫാഷൻ ഷോ നടത്തി.
പുറം കണ്ണികൾ
വർഗ്ഗം:ദുബായ്
ഗാർഹസ്ഥ്യം
ഒരു വ്യക്തി പൂർണമായും കുടുംബബന്ധങ്ങളിൽ ഏർപ്പെടുന്ന പ്രക്രിയയാണ് ഗൃഹസ്ഥാശ്രമം അഥവാ ഗാർഹസ്ഥ്യം. ഹിന്ദുധർമ്മമനുസരിച്ച് മനുഷ്യൻ അനുഷ്ഠിക്കേണ്ട രണ്ടാമത്തെ ജീവിതഘട്ടമാണ്‌ ഇത്. ഇതിൽ കുടുംബം ദൈവീകമായ ഒരു ആശ്രമം തന്നെയാണ്. ഈ ആശ്രമജീവിതം നയിക്കുന്ന വ്യക്തിയെ ഗൃഹസ്ഥൻ എന്ന് പറയുന്നു. വിദ്യാർത്ഥി അഥവാ ബ്രഹ്മചാരി, വാനപ്രസ്ഥൻ, സന്യാസി എന്നിവർ ഗൃഹസ്ഥനെ ആശ്രയിച്ചാണ് ജീവിക്കുന്നത്.
ആശ്രമധർമ്മങ്ങളിൽ ഏറ്റവും പ്രധാനപ്പെട്ടതാണ് ഗൃഹസ്ഥാശ്രമം. വിവാഹത്തോടെ ഗാർഹസ്ഥ്യം തുടങ്ങുന്നു. സമൂഹത്തിന്റെയും രാഷ്ട്രത്തിന്റെയും നിലനിൽപ്പ്‌ ഗൃഹസ്ഥാശ്രമികളിലാണ്. ഗൃഹസ്ഥാശ്രമത്തിലൂടെ ഉണ്ടാകുന്ന പുതിയ തലമുറ രാഷ്ട്രത്തിന്റെ അഭിവൃദ്ധിക്ക് അത്യാവശ്യമാണ്. വിവാഹനിയമങ്ങൾ, ഭാര്യാഭർത്താക്കന്മാരുടെ ചുമതലകൾ, പുത്രധർമം, പിൻതുടർച്ചാവകാശം, പിതൃകർമാനുഷ്ഠാനങ്ങൾ എന്നിവയെപ്പറ്റി ധർമസൂത്രങ്ങൾ വിശദമായി പ്രതിപാദിക്കുന്നുണ്ട്. ഗൃഹസ്ഥൻ പഞ്ജമഹായജ്ഞം അനുഷ്ഠിക്കണമെന്നും ധർമശാസ്ത്രഗ്രന്ഥങ്ങൾ അനുശാസിക്കുന്നു. രാജ്യഭരണം, ഗൃഹഭരണം എന്നിവ പുത്രനെ ഏല്പിച്ചിട്ട് തനിച്ചോ ഭാര്യാസമേതനായിട്ടോ വാനപ്രസ്ഥം സ്വീകരിക്കുന്നു.
വിദ്യാഭ്യാസത്തിലൂടെയും ഇന്ദ്രിയനിഗ്രഹത്തിലൂടെയും പരിശുദ്ധനായ വ്യക്തി സമുദായത്തേയും പൊതുജനങ്ങളേയും ധർമ്മബുദ്ധ്യാ സേവ ചെയ്യാൻ ഗൃഹസ്ഥാശ്രമം സ്വീകരിക്കുന്നുവന്ന് രമണ മഹർഷി അഭിപ്രായപ്പെടുന്നു.
ഭാര്യാഭർത്തൃ ധർമ്മം:-
"പതിർഗുരു:പതിസ്തീർത്ഥമിതി സ്ത്രീണാം വിദുർബുധാ"
ഭർത്താവുതന്നെയാണ് ഗുരുവും പുണ്യതീർത്ഥവുമെന്ന് വിദ്വാന്മാർ വിധിച്ചിരിക്കുന്നു.
ഭാര്യാഭർത്തൃ സങ്കല്പം വ്യത്യസ്തതത്വങ്ങളല്ല. രണ്ടും ഒരു തത്വം തന്നെയാണ്. തത്വാർത്ഥമനുസരിച്ച് ഭർത്താവിനെക്കൂടാതെ ഭാര്യ നിലനിൽക്കുന്നില്ല. തിരമാലകളും സ്വച്ഛമായ സമുദ്രവും പോലെ രണ്ടും ഒന്നുതന്നെ. സമുദ്രജലത്തിന്റെ തന്നെ ചലനമാണ് തിരയായിത്തോന്നുന്നത്. ഓളവും തിരയും കൊണ്ട് ജലത്തെ അറിയുന്നതുപോലെ കർമ്മചലനം (നാനാകർമ്മങ്ങൾ) കൊണ്ട് നിശ്ചലമായ ആത്മതത്ത്വം അറിയണം. ഈ തത്ത്വം തന്നെയാണ് ഭാര്യാഭർത്തൃബന്ധത്തിലും ഉള്ളത്. വെള്ളംകൂടാതെ തിരയില്ലാത്തതുപോലെ, ഭർത്താവിനെ കൂടാതെ ഭാര്യയില്ല. പ്രകൃതിമുഴുവൻ ഈ പരസ്പര ബന്ധമാണ്. ആത്മാവ് (ജീവൻ) ഭർത്താവും അത് വസ്തുക്കളോട് ബന്ധപ്പെടുമ്പോൾ ഭാര്യയും ആയിമാറുന്നു. ഭർത്ത്രു സങ്കൽപ്പത്തിന് പുരുഷനെന്നും ഭാര്യാസങ്കൽപ്പത്തിന് പ്രകൃതിയെന്നും പറയാം.
പുരുഷൻ - പ്രകൃതി, ശിവൻ - ശക്തി, വിഷ്ണു - മായ എന്നീ സങ്കൽപ്പങ്ങളിലെല്ലാം ഒരേ തത്വം തന്നെയാണുള്ളത്. പ്രകൃതിയിലുള്ള നാനാതത്വങ്ങളിൽ വ്യാപരിക്കുന്ന ജീവൻ (ആത്മതത്വം) ഏകമാണ്. പ്രകൃതിയിലെ നാനാതത്വങ്ങളെ (ബ്രഹ്മം, ജ്ഞാനം ) ആത്മതത്വം കൂട്ടിയിണക്കുന്നതുകൊണ്ട് പ്രകൃതിയിൽ കാണുന്ന സർവ്വവും ബ്രഹ്മമെന്ന പൈതൃകത്തിൽ പെട്ടിരിക്കുന്നു. അതിനാൽ പ്രപഞ്ചം മുഴുവൻ ഒരു കുടുംബം എന്ന സങ്കൽപ്പത്തിന് വിധേയമാണ്.
"വസുധൈവ കുടുംബകം" പ്രപഞ്ചം തന്നെയാണ് കുടുംബം. നമ്മുടെ കുടുംബങ്ങളിലും ഈ ബന്ധം തന്നെയാണുള്ളത്. വളർത്തേണ്ടതും നിലനിർത്തേണ്ടതും ഈ തത്വം തന്നെയാണ്. ഭർത്താവായ ആത്മാവിന്റെ ധർമ്മമാണ് പ്രകൃതി (ഭാര്യ). ഭർത്താവായ ആത്മാവിൽനിന്നും പ്രകൃതി (ഭാര്യ) ഉണ്ടാകുന്നു. ഭാര്യയായ പ്രകൃതിയിലൂടെ ഭർത്താവിനെ അറിയുന്നു. വേർതിരിക്കാൻ ആവാത്ത തത്വമാണ് ഭാര്യാഭർത്തൃ സങ്കൽപ്പത്തിനുള്ളതെന്ന് ഇതുകൊണ്ടറിയണം.
"പാണിഗ്രഹണമന്ത്രാർത്ഥവുമോർക്കണം പ്രാണാവസാനകാലത്തും പിരിയുമോ"
ഭാര്യാഭർത്ത്രുബന്ധത്തിനടിസ്ഥാനം ഈ  തത്വമാണ്. ഭാരതത്തിലെ കുടുംബസങ്കൽപ്പത്തിന്റെ മഹത്ത്വം ഇതുകൊണ്ട് ചിന്തിക്കപ്പെടണം. ഇന്ദ്രിയവിഷയങ്ങളിലുള്ള അസംതൃപ്തിയും സാമ്പത്തിക പ്രശ്നങ്ങളും വികാരങ്ങളുമാണ് പല കുടുംബബന്ധങ്ങളെയും തകരാരിലാക്കുന്നതും തകർക്കുന്നതും. എന്നാൽ ജ്യോതിഷത്തിലെ യോനിപ്പൊരുത്തം, വശ്യമഹേന്ദ്രാദി പൊരുത്തം എന്നിവ മേൽപ്പറഞ്ഞ പ്രശ്നങ്ങൾക്ക് പരിഹാരമാണ്. ഈ പൊരുത്തങ്ങൾ ദമ്പതികൾക്ക് വൈകാരികമായ ചേർച്ച, തൃപ്തികരമായ ഇന്ദ്രിയസുഖം, പരസ്പര ആകർഷണം, സാമ്പത്തിക ഉയർച്ച, മനപ്പൊരുത്തം എന്നിവ ദാമ്പത്യ സംതൃപ്തി ഉറപ്പ് വരുത്തുന്നു. സന്തോഷകരമായ ദാമ്പത്യത്തിൽ പ്രശ്നങ്ങളും അത്രകണ്ട് കുറവായിരിക്കും. ഭാരതത്തിൽ ഭാര്യാഭർത്തൃ മൈഥുനം അഥവാ സംഭോഗം യജ്ഞതുല്യം പുണ്യകരമാണ്. അതിലൂടെ ഉണ്ടാകുന്ന കുട്ടികൾ കുടുംബത്തിനും, രാഷ്ട്രത്തിന് ഐശ്വര്യമാണ്.
ഭാര്യാഭർത്ത്രുബന്ധം അറിയുവാനും അനുഭവിക്കാനുമുള്ള തത്വത്തിൽ അധിഷ്ഠിതമാണ്. അറിയിക്കുക എന്നുള്ളത് അതിന്റെ ധർമ്മമാണ്. സ്ത്രീപുരുഷബന്ധവും കുടുംബതത്വവും അടിമത്തവും അധീശത്വവും തമ്മിലുള്ള മത്സരമല്ല. മറിച്ചു് ഒരേ തത്വത്തിന്റെ ഭാവങ്ങൾ മാത്രം. തത്വം അറിഞ്ഞുള്ള കുടുംബജീവിതം. "ലോകം ഒരു കുടുംബം" എന്ന വിശ്വവിശാലമായ സങ്കൽപ്പം വരെ വളർന്നെത്തണമെന്നാണ് ഭാരതീയ ദർശനം.
ഭർത്ത്രുധർമ്മം:-
ഭാര്യ ഭർത്താവിനെ ഗുരുവായി കാണണമെങ്കിൽ ഭർത്താവ് ആദർശവാനായിരിക്കണം. ഏകപക്ഷീയമായ മൃഗീയശാസനം അനുസരിക്കേണ്ടവളല്ല ഭാരതീയ സങ്കൽപ്പത്തിലെ ഭാര്യ. ഭർത്താവ് ഭാര്യയോട് ധർമ്മാനുസരണം പ്രവർത്തിക്കണം.
"ന ഭാര്യാം താഡയേത് ക്വാപി മാത്രുവത്പരിപാലയേത് ന ത്യജേത് ഘോരകഷ്ടേപി യദി സാധ്വീ പതിവൃതാ ധനേന വാസസാ പ്രേണോ ശ്രദ്ധയാ മൃദു ഭാഷണൈ സതതം തോഷയേദ്ദാരാൻ നാപ്രിയം ക്വചിദാചരേത് സ്ഥിതേഷു സ്വീയ ദാരേഷു സ്ത്രീയമന്യാം ന സംസ്പ്രുശേത് ദുഷ്ടേന ചേതസാ വിദ്വാൻ അന്യഥാ നാരകീഭവേത് വിരളേ ശയനം വാസം ത്യജേത് പ്രാജ്ഞ: പരസ്ത്രീയാ അയുക്ത ഭാഷണം ചൈവ സ്ത്രീയം ശൗര്യം ന ദർശയേത്" (മനുസ്മൃതി)
ഭാര്യയെ യാതോരിടത്തും ദു:ഖിപ്പിക്കരുത്. അമ്മയെ സംരക്ഷിക്കുന്നതുപോലെ സംരക്ഷിക്കണം. ഏതു കഷ്ടാവസ്ഥയിലും പതിവൃതയായ ഭാര്യയെ ഉപേക്ഷിക്കരുത്. ധനം, വസ്ത്രം, സ്നേഹം, ശ്രദ്ധ, മൃദുഭാഷണം, പരിചരണം ഇവകൊണ്ട് സന്തോഷിപ്പിക്കണം. അപ്രിയം ഒരിക്കലും ചെയ്യരുത്. സഭാര്യന് ഒരിക്കലും പരസ്ത്രീ സമ്പർക്കമരുത്. അപ്രകാരം ചെയ്യുന്ന ദുഷ്ടഹൃദയൻ നരകം അനുഭവിക്കും. അറിവുള്ളവൻ പരസ്ത്രീയോട് രഹസ്യവേഴ്ച പുലർത്തുകയില്ല. ഭാര്യയുടെ നേർക്ക് യുക്തമല്ലാത്ത വാക്കുകൾ പ്രയോഗിച്ചു കലഹിക്കുന്നതും വർജ്ജിക്കണം. സ്വപത്നിയുടെ നേർക്ക്‌ ഒരിക്കലും ശൗര്യം പാടില്ല. ഭാര്യക്ക് മാനസികവും ശാരീരികവുമായ സുഖാവസ്ഥപ്രദാനം ചെയ്യാൻ ഭർത്താവിന് സാധിക്കണം. പരസ്പരധാരണയും ത്യാഗസമ്പത്തുമുള്ള ഒരു കുടുംബജീവിതം നന്മയുള്ള സമൂഹത്തെ സൃഷ്ടിക്കുന്നു. ധർമ്മാനുസ്രുതമായ ജീവിതംകൊണ്ട് കുടുംബത്തെ ഒരു യജ്ഞശാലയാക്കി മാറ്റണം. അമ്മ, അച്ഛൻ, ആചാര്യൻ ഇവരുടെ നിയന്ത്രണവും ശിക്ഷണവുമുള്ള ഒരു കുടുംബസങ്കൽപ്പമാണ് ഭാരതത്തിലുള്ളത്.
"യഥാമാത്രുമാൻ പിത്രുമാൻ ആചാര്യവാൻ ബ്രുയാത് തഥാ ച്ഛൈലിനിരബ്രവീത്" (ബ്രുഹദാരണ്യകോപനിഷത്ത് )
എന്ന യാജ്ഞവൽക്യവചനം മേൽപ്പറഞ്ഞ ഗുരുക്കന്മാരുടെ ആവശ്യവും ശിക്ഷണമാഹാത്മ്യവും വ്യക്തമാക്കുന്നു. ഭാരതീയ കുടുംബദർശനം വിശ്വദർശനമായി വളരുവാനുള്ളതാണ്.
ഗൃഹസ്ഥ ബ്രഹ്മചര്യം
ഹൈന്ദവ വിശ്വാസപ്രകാരം നിഷിദ്ധ ദിനങ്ങളിൽ ബ്രഹ്മചര്യവും, ശുഭ ദിനങ്ങളിൽ ദാമ്പത്യവേഴ്ചയും പരിപാലിക്കലാണ് ഗൃഹസ്ഥബ്രഹ്മചര്യം അഥവാ ഗൃഹസ്ഥ ദാമ്പത്യവേഴ്ച. ഹിന്ദുമതത്തിലെ മഹർഷീശ്വരന്മാർ വിവാഹിതരായിരുന്നുവെങ്കിലും ഗൃഹസ്ഥ ബ്രഹ്മചര്യമനുഷ്ടിക്കുന്നവരായിരുന്നു. ശ്രേഷ്ഠ സന്താനലബ്ധിക്ക്, രോഹിണി, ചോതി, ഉത്രാടം നക്ഷത്രവും, ആര്ത്തവത്തിന്റെ 14-15-16 പക്കവും ഒക്കുന്ന സ്ത്രീയുടെ അണ്ഡോത്‌പാദന സുദിനത്തിൽ ദമ്പതികൾ മൈഥുനം നടത്തണം. ആര്ത്തവത്തിന്റെ 1-2-3-4-9-11-12-13 പക്കങ്ങളിൽ യാതൊരു കാരണവശാലും പുത്രോത്പാദനത്തിന് മൈഥുനം നടത്തരുത്. പാതിര 12 മണി മുതൽ, പകലും പിന്നെ അന്ന് രാത്രി 12 മണിവരെയും വരുന്ന 24 മണിക്കൂർ ആണ് ഒരു ദിനാചരണം. ഇതുമായി ബന്ധപെട്ടു ശാന്തിമുഹൂർത്തം എന്നൊരു രീതിയും ചില ഹൈന്ദവ വിഭാഗങ്ങളിൽ കാണാം.
നിശ്ചിത നക്ഷത്രത്തിലും വിഹിത തിഥിയിലും ബീജാവാപം ചെയ്താലാണ് ശ്രേഷ്ഠ സന്തതി പിറപ്പതും, സല്ഗതിപ്പെടുവതും. ചോതി-ഉത്രാടം, രോഹിണി നക്ഷത്രങ്ങളും വിഹിതതിഥികളും ഒന്നിക്കുന്ന സുദിനത്തിലെ മൈഥുനം മൂലം ഗര്ഭിണിയായാൽ ശ്രേഷ്ഠ സന്തതിപിറക്കും. സല്ഗതിയും ഉറപ്പായിരിക്കും. ഇത് വേദസത്തയുമാണ്. ഇതോടൊപ്പം മൈഥുനത്തിന് നിഷിദ്ധങ്ങളായ തിഥികളിൽ ബ്രഹ്മചര്യവും, വിഹിത ദിനങ്ങളിൽ സന്തോഷകരമായ മൈഥുനവും പരിപാലിച്ചുകൊള്ളണം. ഇതിൽ സ്ത്രീക്ക് മാനസികമായ സന്തോഷം നിർബന്ധം. ഇത്തരം ഗൃഹസ്ഥ ദാമ്പത്യവേഴ്ച യജ്ഞത്തിന് തുല്യം പുണ്യകരവും ഐശ്വര്യദായകവുമാണ് എന്നാണ് വേദങ്ങൾ പറയുന്നത്. പകൽ പൂർണമായും സ്ത്രീ-പുരുഷന്മാർ, വിശിഷ്യാ ദമ്പതികൾ, തമ്മിൽ സംഭോഗം ഒഴിവാക്കണം. മക്കൾ പിറന്ന ശേഷം ഗൃഹസ്ഥ ദാമ്പത്യവേഴ്ച പരിപാലിച്ചാലും മക്കള്ക്ക് അതിശയ വിദ്യാവിജയം സിദ്ധിക്കും. എന്നാൽ വിഹിതദിനങ്ങളിൽ സ്ഥിരമായി ദമ്പതികൾ മൈഥുനം ഒഴിവാക്കുന്നതും ഭാവിയിൽ ഐശ്വര്യഹാനി ഉണ്ടാക്കുമെന്നാണ് ആചാര്യമതം.
സഖാവ് (ചലച്ചിത്രം)
സിദ്ധാർത്ഥ് ശിവയുടെ സംവിധാനത്തിൽ 2017ൽ പുറത്തിറങ്ങിയ മലയാള ചലച്ചിത്രമാണ് സഖാവ്. നിവിൻ പോളി ഇരട്ടവേഷത്തിലെത്തുന്ന ഈ ചലച്ചിത്രത്തിൽ ഐശ്വര്യ രാജേഷ്, അൽത്താഫ് സലീം, ബിനു പപ്പു, അപർണ ഗോപിനാഥ്, ശ്രീനിവാസൻ തുടങ്ങിയവരും പ്രധാന വേഷങ്ങളിലെത്തുന്നു. ബി. രാകേഷ് നിർമ്മിച്ചിരിക്കുന്ന ഈ ചലച്ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത് ജോർജ്ജ്.സി.വില്യംസ് ആണ്. 2015 ഏപ്രിൽ 15ന് സഖാവ് പ്രദർശനത്തിനെത്തി.
അവലംബം
വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ
കിളിപ്പാട്ട്
കവിയുടെ അഭ്യർത്ഥന മാനിച്ച് കിളി കഥ പറയുന്ന രീതിയിൽ എഴുതപ്പെട്ടിരിക്കുന്ന കാവ്യങ്ങളെയാണ് കിളിപ്പാട്ടുകൾ എന്നറിയപ്പെടുന്നത്. ഭാഷാപിതാവായ എഴുത്തച്ഛന്റെ കൃതികൾ കിളിപ്പാട്ടുകളാണ്. ശാരികപ്പൈതലിനെ വിളിച്ചുവരുത്തി ഭഗവൽക്കഥകൾ പറയാനാവശ്യപ്പെടുന്ന രീതിയിലുള്ള രചനയാണിത്. കിളിപ്പാട്ടു പ്രസ്ഥാനം എന്ന പേരിലാണ് ഇതറിയപ്പെടുന്നത്.
അധ്യാത്മരാമായണം കിളിപ്പാട്ടിന്റെ ആരംഭം
ശ്രീരാമനാമം പാടിവന്ന പൈങ്കിളിപ്പെണ്ണേ
ശ്രീരാമചരിതം നീ ചൊല്ലിടൂ മടിയാതെ
ശാരികപ്പൈതൽ താനും വന്ദിച്ചു വന്ദ്യന്മാരെ
ശ്രീരാമസ്മൃതിയോടെ പറഞ്ഞുതുടങ്ങിനാൾ
മഹാഭാരതം കിളിപ്പാട്ടിന്റെ ആരംഭം
ശ്രീമയമായ രൂപം തേടും പൈങ്കിളിപ്പെണ്ണേ
സീമയില്ലാതസുഖം നല്കണമെനിക്കുനീ
ഈ രീതിയിൽ തത്തയെക്കൊണ്ടു പാടിക്കുന്നതായിട്ടാണ് കിളിപ്പാട്ടുകളിൽ കാണുന്നത്.
കിളി പാടുന്നതിനുള്ള കാരണം
ഇതിനുള്ള കാരണം പല തരത്തിലും സൂചിപ്പിക്കപ്പെട്ടിട്ടുണ്ട്. സാഹിത്യരചനയുമായി ബന്ധപ്പെട്ട് സാധാരണയായി അറം പറ്റുക എന്നു പ്രയോഗിക്കാറുണ്ട്. കാവ്യത്തിലൂടെ പറഞ്ഞ കാര്യങ്ങൾ കവിക്ക് ദോഷകരമായി സംഭവിക്കുന്നതിനെയാണ് അറം പറ്റുകയെന്നു പറയാറ്. ഇത്തരത്തിലുള്ള ദോഷം രചയിതാവിനെ ബാധിക്കാതിരിക്കുന്നതിനു് കിളി പറയുന്നതായി സങ്കല്പിക്കുകയും കാവ്യരചന നിർവഹിക്കുകയും ചെയ്യുന്നു. വാഗ്ദേവിയുടെ കൈയിലിരിക്കുന്ന തത്തയെക്കൊണ്ട് കഥ പറയിക്കുമ്പോൾ അതിനു കൂടുതൽ ഉൽകൃഷ്ടതയുണ്ടാവും എന്ന വിശ്വാസവും, ഈശ്വരൻ എഴുത്തച്ഛനോടു ശുകരൂപത്തിലെത്തി ആവശ്യപ്പെട്ടു. അതുകൊണ്ട് കിളിയെക്കൊണ്ട് കഥ പറയിച്ചു എന്ന വിശ്വാസവും ഇതോടൊപ്പം പറഞ്ഞുവരുന്നുണ്ട്. ഈ രീതി മലയാളത്തിൽ ആദ്യം ഉപയോഗിക്കുന്നത് എഴുത്തച്ഛനാണ്. കിളിപ്പാട്ടു സങ്കേതം തമിഴിലുണ്ടെങ്കിലും അതു ഭിന്നമാണ്. കിളിദൂത്, കിളിവിടുത്ത് എന്നെല്ലാം പറയുന്ന അതിൽ കവി കിളിയോടു കഥ പറയുകയാണ് ചെയ്യുന്നത്.
പ്രത്യേകതകൾ
രാമചരിതത്തിൽ നിന്ന് എഴുത്തച്ഛനിലെത്തുമ്പോൾ മലയാളഭാഷയുടെ വികാസപരിണാമങ്ങളിൽ സംസ്കൃതത്തിന്റെ സ്വാധീനം വ്യക്തമായി കാണാവുന്നതാണ്. മണിപ്രവാളഭാഷയും പാട്ടിന്റെ വൃത്തരീതിയും ചേർന്ന രചനാരീതി കണ്ണശ്ശന്മാരിലുണ്ടെങ്കിലും അത് എഴുത്തച്ഛനിലെത്തുമ്പോൾ കുറേക്കൂടി വികസിതമാകുന്നു. അതേവരെയുള്ള കാവ്യങ്ങളുടെ നല്ല ഗുണങ്ങളെയെല്ലാം സമ്മേളിപ്പിക്കാൻ കഴിഞ്ഞുവെന്നതാണ് എഴുത്തച്ഛന്റെ പ്രത്യേകത. അതു് കിളിപ്പാട്ടു പ്രസ്ഥാനമായി വികസിക്കുകയും ചെയ്തു. നിരവധി കവികൾ ഈ രീതിയിൽ രചന നിർവഹിച്ചിട്ടുണ്ട്. കിളി മാത്രമല്ല, അരയന്നവും വണ്ടും മറ്റും കഥ പറഞ്ഞിട്ടുണ്ട്.
പ്രധാന കിളിപ്പാട്ടു വൃത്തങ്ങൾ
കേക
കളകാഞ്ചി
കാകളി
അന്നനട
മണികാഞ്ചി
ഊനകാകളി
മിശ്രകാകളി
മുംതാസ് (തമിഴ് നടി)
ഒരു ഇന്ത്യൻ ചലച്ചിത്രനടിയും മോഡലുമാണ് മുംതാസ്. ഇവരുടെ യഥാർത്ഥ നാമം നഗ്മ ഖാൻ എന്നാണ്. ആദ്യകാലത്ത് മോഡലിംഗ് രംഗത്തു പ്രവർത്തിച്ചിരുന്ന ഇവർ മോനിഷ എൻ മോണാലിസ എന്ന തമിഴ് ചലച്ചിത്രത്തിലൂടെയാണ് അഭിനയരംഗത്തേക്കു കടന്നുവന്നത്. നായികാവേഷങ്ങളിലും സഹനായികാവേഷങ്ങളിലും അഭിനയിച്ചുവെങ്കിലും ഐറ്റം ഡാൻസുകളിലൂടെയാണ് ഇവർ പ്രശസ്തയായത്. വിജയ് നായകനായ ഖുഷി എന്ന തമിഴ് ചലച്ചിത്രത്തിലെ 'കട്ടിപ്പുടി കട്ടിപ്പുടി ഡാ...' എന്ന ഗാനരംഗത്തിലെ നൃത്തമാണ് മുംതാസിനെ പ്രശസ്തയാക്കിയത്. മോഹൻലാൽ നായകനായ താണ്ഡവം എന്ന മലയാള ചലച്ചിത്രത്തിലെ 'പാലും കുടമെടുത്ത്' എന്നു തുടങ്ങുന്ന ഗാനത്തിലും മുംതാസിന്റെ നൃത്തമുണ്ടായിരുന്നു. ഖുശി, രാജാധി രാജ, ബഡ്ജറ്റ് പത്മനാഭൻ എന്നിങ്ങനെ തമിഴിലും തെലുങ്കിലുമായി നിരവധി ചലച്ചിത്രങ്ങളിൽ അഭിനയിച്ചിട്ടുണ്ട്. കലൈഞ്ചർ ടി.വി.യിൽ സംപ്രേഷണം ചെയ്തിരുന്ന മാനാടാ മയിലാടാ, സ്റ്റാർ വിജയിലെ ബോയ്സ് Vs ഗേൾസ് എന്നീ റിയാലിറ്റി ഷോകളിൽ വിധികർത്താവായും പ്രവർത്തിച്ചിട്ടുണ്ട്.
ആദ്യകാല ജീവിതം
1980 ജൂലൈ 5-ന് മുംബൈയിലാണ് നഗ്മ ഖാൻ ജനിച്ചത്. കസൗളിയിലെ സെന്റ് മേരീസ് കോൺവെന്റ് സ്കൂളിലെ പഠനത്തിനു ശേഷം മോഡലിംഗ് രംഗത്തു സജീവമായി. 'മോനിഷ' എന്ന പേരിൽ അഭിനയജീവിതം ആരംഭിച്ചുവെങ്കിലും പിൽക്കാലത്ത് 'മുംതാസ്' (മുംതാജ്) എന്ന പേരിലാണ് ചലച്ചിത്രരംഗത്തു പ്രശസ്തയായത്.
അവലംബം
വർഗ്ഗം:ഇന്ത്യൻ മോഡലുകൾ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തെലുഗ് ചലച്ചിത്ര അഭിനേതാക്കൾ വർഗ്ഗം:1980-ൽ ജനിച്ചവർ വർഗ്ഗം:ജൂലൈ 5-ന് ജനിച്ചവർ വർഗ്ഗം:മുംബൈയിൽ നിന്നുള്ള വ്യക്തികൾ
അമിഷ് ത്രിപാഠി
ഒരു ഇന്ത്യൻ എഴുത്തുകാരൻ ആണ് അമിഷ് ത്രിപാഠി (ജനനം 18 ഒക്ടോബർ 1974 ). മെലുഹയിലെ ചിരംജീവികൾ, നാഗന്മാരുടെ രഹസ്യം , വായുപുത്രമാരുടെ ശപഥം ആണ് രചിച്ച നോവലുകൾ. ഇക്ഷാകുവംശത്തിന്റെ രാജകുമാരൻ  എന്ന നോവൽ പരമ്പര 2015 ജൂൺ 22 നു പുറത്തിറങ്ങി.
ജീവിതരേഖ
കൊൽക്കത്ത ഐ.ഐ.എമ്മിൽ പഠിച്ചു. പന്ത്രണ്ട് വർഷത്തിലധികം ബാങ്കിങ് മേഖലയിൽ ജോലി.
പുറം കണ്ണികൾ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:ഇന്ത്യൻ എഴുത്തുകാർ
ചിങ്ങം 17 വിപ്ലവം
1938 സെപ്റ്റംബർ 2ന് കൊല്ലം കന്റോൻമെന്റ് മൈതാനിയിൽ (പീരങ്കി മൈതാനി)യിൽ നടന്ന വിപ്ലവമാണ് ചിങ്ങം 17 വിപ്ലവം അഥവാ കന്റോൻമെന്റ് വിപ്ലവം  എന്നറിയപ്പെടുന്നത്. 1114 ചിങ്ങം 17നു മഹാത്മാഗാന്ധിയുടെ നിർദ്ദേശത്തെ തുടർന്ന് നിസ്സഹരണ സമരത്തിൽ പങ്കെടുക്കാൻ പീരങ്കി മൈതാനത്തെത്തിയ ആളുകളുടെ നേർക്ക് പോലീസ് വെടിവയ്ക്കുകയാണുണ്ടായത്. ആറോളം പേരുടെ മരണത്തിനു സംഭവം ഇടയാക്കി.
ചരിത്രം
കുമ്പളത്തു ശങ്കുപിള്ള, സി. കേശവൻ എന്നിവർ നയിച്ച ജാഥയിൽ പോളയത്തോട് മുതൽ ചിന്നക്കട വരെ നൂറുകണക്കിനു ആളുകൾ പങ്കെടുത്തു. ജാഥയ്ക്ക് ശേഷം എം.ജി. കോശി, പി.ജീ. വർഗ്ഗീസ്, കെ. സുകുമാരൻ (കേരള കൗമുദി) എന്നിവർ നടത്തുന്ന പ്രഭാഷണം കേൾക്കാൻ അവർ പീരങ്കി മൈതാനിയിൽ തടിച്ചു കൂടി. ഇവരെ അറസ്റ്റ് ചെയ്യാനെത്തിയ പോലീസുകാർ സംഘർഷത്തെ തുടർന്ന് വെടിവയ്ക്കുകയാണുണ്ടായത്. ആറു പേർ മരിച്ചെങ്കിലും നാലുപേരുടെ മൃതദേഹങ്ങൾ മാത്രമേ തിരിച്ചറിയാനായുള്ളൂ - ആശ്രാമം ലക്ഷ്മണൻ, കൊല്ലൂർ വിള മൊയ്തീൻകുഞ്ഞ്, അയത്തിൽ ബാലകൃഷ്ണപിള്ള കുരീപ്പുഴ കൊച്ചുകുഞ്ഞു്. പോലീസ് ഇവരുടെ മൃതദേഹം ബന്ധുക്കൾക്ക് വിട്ടുകൊടുക്കാതെ അടക്കുകയാണുണ്ടായത്.
അവലംബം
വർഗ്ഗം:ഇന്ത്യൻ സ്വാതന്ത്ര്യസമരം
മേരി ബാർക്കർ ബേറ്റ്സ്
മേരി ബാർക്കർ ബേറ്റ്സ് (1845-1924) പത്തൊൻപതാം നൂറ്റാണ്ടിലെ ഒരു അമേരിക്കൻ ഫിസിഷ്യനും സർജനുമായിരുന്നു, സാൾട്ട് ലേക്ക് സിറ്റിയിലും കൊളറാഡോയിലും പ്രാക്ടീസ് ചെയ്തു. ഡെൻവർ മെഡിക്കൽ സൊസൈറ്റിയിൽ ആദ്യമായി പ്രവേശിപ്പിക്കപ്പെട്ട സ്ത്രീകളിൽ ഒരാളായിരുന്നു അവർ. 1885-ൽ അവർ സ്ത്രീകളുടെയും കുട്ടികളുടെയും ആശുപത്രിയിലെ സ്റ്റാഫിൽ ചേർന്നു. കൊളറാഡോ മെഡിക്കൽ സൊസൈറ്റിയുടെ വൈസ് പ്രസിഡന്റ് കൂടിയായിരുന്നു അവർ. ബേറ്റ്സ് ഡെൻവർ സ്കൂൾ ബോർഡിൽ സേവനമനുഷ്ഠിച്ചു.
ആദ്യകാല ജീവിതവും വിദ്യാഭ്യാസവും
മേരി ഹെലൻ ബാർക്കർ, 1845 ഡിസംബർ 17- ന് ന്യൂയോർക്കിലെ ഓസ്‌വെഗോ കൗണ്ടിയിലെ ഹാനിബാളിൽ അല്ലെങ്കിൽ ന്യൂയോർക്കിലെ കയുഗ കൗണ്ടിയിൽ ജനിച്ചു. ഡോ. എസ്ര ഫെറിസ് ബാർക്കറുടെയും ജെയ്ൻ റൂത്തിന്റെ (ഫ്രീമാൻ) ബാർക്കറുടെയും മകളായിരുന്നു അവർ. 14 വയസ്സുള്ളപ്പോൾ അവൾ വിസ്കോൺസിനിലേക്ക് മാറി. ഇല്ലിനോയിയിലെ ഇവാൻസ്റ്റണിലാണ് അവൾ വിദ്യാഭ്യാസം നേടിയത്. അവൾ 1871-ൽ ന്യൂയോർക്കിലെ എഡ്മണ്ട്സ് കോളേജിൽ നിന്നും 1873 ൽ പെൻസിൽവാനിയയിലെ വുമൺസ് മെഡിക്കൽ കോളേജിൽ നിന്നും ബിരുദം നേടി.
ഔദ്യോഗിക ജീവിതം
അവൾ സാൾട്ട് ലേക്ക് സിറ്റിയിൽ ഒരു ഫിസിഷ്യൻ ആയും സർജനായും മെഡിസിൻ പ്രാക്ടീസ് ചെയ്തു. അവളുടെ രോഗികളിൽ ബ്രിഗാം യംഗും കുടുംബവും ഉൾപ്പെടുന്നു. 1873-ൽ അവർ സ്ത്രീകൾക്കായി ഒരു ഒബ്സ്റ്റട്രിക്സ് സ്കൂൾ സ്ഥാപിച്ചു. യൂട്ടായിലെ വനിതാ ശതാബ്ദി എക്‌സിക്യൂട്ടീവ് കമ്മിറ്റി അംഗമായിരുന്നു.
യെവഡു
വംശി പൈഡിപ്പള്ളി സംവിധാനം ചെയ്ത് ദിൽ രാജു നിർമിച്ച് 2014ൽ തീയേറ്ററുകളിൽ എത്തിയ ഒരുതെലുഗു ആക്ഷൻ ചലച്ചിത്രമാണ് യെവഡു. അല്ലു അർജുൻ, കാജൽ അഗർവാൾ, രാം ചരൺ ഇതിലെ മുഖ്യ കഥാപാത്രങ്ങളെ അവതരിപ്പിച്ചത്. ശ്രുതി ഹസ്സൻ എമി ജാക്സൺ ഈ ചിത്രത്തിൽ മറ്റു പ്രധാന വേഷത്തിൽ അഭിനയിച്ചു. ഈ ചിതത്തിന്റെ ചിത്രീകരണം 2012 ഏപ്രിൽ 27നു ആരംഭിച്ചു. മലയാളത്തിൽ ഭയ്യ മൈ ബ്രദർ എന്ന പേരിലും തമിഴിൽ യാർ ഇവൻ എന്ന പേരിലും ഈ ചിത്രം മൊഴിമാറ്റം ചെയ്തു.
ഡാനിഷ് സിദ്ദിഖി
വിദ്യാഭ്യാസം
സൗത്ത് ന്യൂഡൽഹിയിലെ ആഗ്നൽ സ്കൂിളിലായിരുന്നു സിദ്ദിഖി തന്റെ സ്കൂൾ വിദ്യാഭ്യാസം നടത്തിയത്. ദില്ലിയിലെ ജാമിയ മില്ലിയ ഇസ്ലാമിയയിൽ നിന്ന് സാമ്പത്തിക ശാസ്ത്രത്തിൽ ബിരുദം നേടി. 2007 ൽ ജാമിയയിലെ എജെകെ മാസ് കമ്മ്യൂണിക്കേഷൻ റിസർച്ച് സെന്ററിൽ നിന്ന് മാസ് കമ്മ്യൂണിക്കേഷനിൽ ബിരുദം നേടി.
കരിയർ
ടെലിവിഷൻ വാർത്താ ലേഖകനായാണ് സിദ്ദിഖി തന്റെ കരിയർ ആരംഭിച്ചത്. ഫോട്ടോ ജേണലിസത്തിലേക്ക് മാറിയ അദ്ദേഹം 2010 ൽ അന്താരാഷ്ട്ര വാർത്താ ഏജൻസിയായ റോയിട്ടേഴ്‌സിൽ ഇന്റേണറായി ചേർന്നു. മൊസൂൾ യുദ്ധം (2016–17), 2015 ഏപ്രിൽ നേപ്പാൾ ഭൂകമ്പം, റോഹിംഗ്യൻ വംശഹത്യയിൽ നിന്ന് ഉണ്ടായ അഭയാർഥി പ്രതിസന്ധി, 2019–2020 ഹോങ്കോംഗ് പ്രതിഷേധം, 2020 ദില്ലി കലാപം തുടങ്ങിയവ സിദ്ദിഖി ചിത്രീകരിച്ചു. തെക്കേ ഏഷ്യ, മിഡിൽ ഈസ്റ്റ്, യൂറോപ്പ് എന്നിവിടങ്ങളിൽ പ്രവർത്തിച്ചു. റോഹിംഗ്യൻ അഭയാർത്ഥി പ്രതിസന്ധി രേഖപ്പെടുത്തുന്നതിനായി റോയിട്ടേഴ്‌സിന്റെ ഫോട്ടോഗ്രാഫി സ്റ്റാഫിന്റെ ഭാഗമായി, 2018 ൽ സഹപ്രവർത്തകനായ അദ്‌നാൻ അബിഡിയോടൊപ്പം ഫീച്ചർ ഫോട്ടോഗ്രാഫിക്കുള്ള പുലിറ്റ്‌സർ സമ്മാനം നേടിയ ആദ്യത്തെ ഇന്ത്യക്കാരനായി. 2020 ലെ ദില്ലി കലാപത്തിൽ അദ്ദേഹം പകർത്തിയ ഒരു ഫോട്ടോ റോയിട്ടേഴ്സ് 2020 ലെ നിർവചിക്കുന്ന ഫോട്ടോകളിലൊന്നായി അവതരിപ്പിച്ചു. 2019 ൽ പൗരത്വ (ഭേദഗതി) നിയമത്തിന്റെ പശ്ചാത്തലത്തിൽ ഒരു വലതുപക്ഷ പ്രവർത്തകൻ പ്രതിഷേധക്കാർക്ക് നേരെ പിസ്റ്റൾ ഉപയോഗിക്കുന്നതിന്റെ ചിത്രം പ്രത്യേക ശ്രദ്ധ നേടിയിരുന്നു. ഇന്ത്യയിലെ റോയിട്ടേഴ്സ് പിക്ചേഴ്സ് ടീമിന്റെ തലവനായിരുന്നു അദ്ദേഹം.
മരണം
2021 ജൂലൈ 16 ന് കാണ്ഡഹാറിൽ അഫ്ഗാൻ സൈനികരും താലിബാൻ തീവ്രവാദികളും തമ്മിലുള്ള പോരാട്ടത്തിനിടെ ഒരു മുതിർന്ന അഫ്ഗാൻ ഉദ്യോഗസ്ഥനോടൊപ്പം സിദ്ദിഖി കൊല്ലപ്പെട്ടു.
അവലംബം
വർഗ്ഗം:മുംബൈയിൽ നിന്നുള്ള വ്യക്തികൾ വർഗ്ഗം:2021-ൽ മരിച്ചവർ വർഗ്ഗം:1980-ൽ ജനിച്ചവർ വർഗ്ഗം:പുലിറ്റ്സർ പുരസ്കാര ജേതാക്കൾ വർഗ്ഗം:ഇന്ത്യൻ നിശ്ചലചിത്ര ഛായാഗ്രാഹകർ വർഗ്ഗം:ഇന്ത്യക്കാരായ ഫോട്ടോജേർണലിസ്റ്റുകൾ
ഖാവോ സോക് ദേശീയോദ്യാനം
ഖാവോ സോക് ദേശീയോദ്യാനം (തായ്: เขาสก) തായ്‍ലാൻറിലെ സുരറ്റ് തായി പ്രോവിൻസിലാണ് സ്ഥിതി ചെയ്യുന്നത്. ഈ ദേശീയോദ്യാനം സ്ഥിതി ചെയ്യുന്നത് 739 ചതുരശ്ര കിലോമീറ്റർ പ്രദേശത്താണ്. കൂടാതെ റാച്ചപ്രഭ ഡാമിലെ ചിയോവ് ലാൻ തടാകത്തിൻറെ 165 സ്ക്വയർ കിലോമീറ്റർ പ്രദേശവും ഈ ദേശീയോദ്യാനത്തിൻറെ ഭാഗമാണ്. തെക്കൻ തായ്‍ലാൻറിലെ കന്യാവനങ്ങളും മഴക്കാടുകളും സ്ഥിതി ചെയ്യുന്ന വിശാലമായ മേഖലയാണിത്. ഇവിടുത്തെ മഴക്കാടുകൾ ആമസോൺ മഴക്കാടുകളേക്കാളും പഴയതും വൈവിധ്യം നിറഞ്ഞതുമാണ്..
ഭൂമിശാസ്ത്രം
മനോഹരമായി മണൽക്കല്ലുകളും ചെങ്കൽ പാറകളും നിറഞ്ഞ ഈ പ്രദേശം സമുദ്രനിരപ്പിൽ നിന്ന് 300 മുതൽ 600 വരെ മീറ്റർ ഉയരത്തിലാണ് സ്ഥിതി ചെയ്യുന്നത്. 950 മീറ്റർ ഉയരുമുള്ള മണൽക്കല്ലു കൊണ്ടുള്ള പർവ്വതനിര വടക്കു മുതൽ തെക്കുവരെയുള്ള ഭാഗത്ത് ദേശീയോദ്യാനത്തിന് വിലങ്ങനെയായി സ്ഥിതി ചെയ്യുന്നു. ഗൾഫ് ഓഫ് തായ്‍ലാൻറ്, ആന്തമാൻ കടൽ എന്നിവിടങ്ങളിൽ നിന്നു വരുന്ന മൺസൂൺ മഴയെ ഈ മലനിരകൾ ഈ പ്രദേശത്തു പെയ്യിക്കുകയും അതിനാൽത്തന്നെ ഈ പ്രദേശം തായ്‍ലൻറിലെ ഏറ്റവും നനവുള്ള പ്രദേശവുമാണ്. ഈ മേഖലയിലെ വർഷപാതം 3,500 മില്ലീമീറ്ററാണ്.[citation needed]
വൃക്ഷസസ്യാദികൾ
ഈ മേഖലയിൽ മുള വളരെ നന്നായി വളരുന്നു. ശക്തമായ മഴയിൽ മുളയുടെ വേരുകൾ മേൽമണ്ണ് ഒഴുകിപ്പോകാതെ സഹായിക്കുന്നു. കുന്നുകളിലും നദീ തീരങ്ങളിലും മുളങ്കാടുകൾ വേണ്ടുവോളമുണ്ട്. 60 മില്ല്യൺ വർഷങ്ങൾ പഴക്കമുള്ള പുൽവർഗ്ഗങ്ങളിലെ മുളകൾ 1,500 ൽപ്പരം വർഗ്ഗങ്ങൾ ഇവിടെയുണ്ട്. കാട്ടുചക്ക, മാംഗോസ്റ്റീൻ, ദുരിയാൻ, റമ്പൂട്ടാൻ, ജൂജൂബ്, കാട്ടുവാഴകൾ തുടങ്ങി അനേകജാതി ഫലവൃക്ഷങ്ങളും ദേശീയോദ്യാനത്തിനുള്ളിലുളളിലായുണ്ട്. കാട്ടു കുരുമുളക്, കാട്ടിഞ്ചി എന്നിവയും സമൃദ്ധിയായി കാണപ്പെടുന്നു. ഈ ദേശീയോദ്യാനം ഏറെ പ്രസിദ്ധിയാർജ്ജിച്ചിരിക്കുന്നത ഇവിടെയുണ്ടാകുന്ന “റഫ്ലീസിയേസീ കെറി” പുഷ്പത്തിൻറെ പേരിലാണ്. ഈ ചുവന്ന പുഷ്പങ്ങളുടെ വ്യാസം 50 മുതൽ 90 സെൻറീമീറ്റർ വരെയാണ് (19.5–35.5 ഇഞ്ച്).
വന്യജീവി വർഗ്ഗങ്ങൾ
ലോകത്തിലൊട്ടാകെയുള്ള ജീവി വർഗ്ഗങ്ങളിലെ 5 ശതമാനം വർഗ്ഗങ്ങൾ ഈ പാർക്കിൽ മാത്രം ഉൾപ്പെടുന്നു. കാട്ടു സസ്തനികളായ മലയൻ ടാപിർ, ഏഷ്യൻ‌ ആന, കടുവ, സാമ്പാർ മാൻ, കരടി, ഗ്വർ, ബാൻറെങ്, സെറോവ്, കാട്ടുപന്നി, പിഗ് റ്റെയിൽഡ് മക്കാക്വെ, ലാൻഗർ, വൈറ്റ് ഹാൻഡഡ് ഗിബ്ബൺസ്, അണ്ണാൻ, കേഴമാൻ, മൌസ് ഡിയർ, ബാർക്കിംഗ് ഡിയർ എന്നിവയെ മുഖ്യമായി ഇവിടെ കാണുവാൻ സാധിക്കുന്നു.
ഈ മേഖലയിലെ മനുഷ്യചരിത്രം
തായ്‍ലാൻറ് മേഖലയിലെ ആദ്യ കുടിയേറ്റം നടക്കുന്നത് ഐസ് ഏജിലാണെന്നു വിശ്വസിക്കപ്പെടുന്നു. ഇത് ബോർണിയോയിൽ നിന്ന് ഏകദേശം 37000 BCE യിൽ ആയിരുന്നു. ഖാവോ സോക്കിലെ ആദ്യ കുടിയേറ്റക്കാരുടെ ചരിത്ര ശേഷിപ്പുകൾ 1800 കളിൽ കണ്ടെടുക്കപ്പെട്ടു. 1944 ൽ ഈ പ്രദേശത്തു ജീവിച്ചിരുന്ന ആളുകൾക്കിടയിൽ ഭീകരമായ ഒരു പകർച്ച വ്യാധി പടർന്നു പിടിക്കുകയും അനേക ശതം ആളുകൾ ഇതിനാൽ മരണപ്പെടുകയും ചെയ്തരുന്നു. ഈ പകർച്ച വ്യാധിയിൽ നിന്നു രക്ഷപെട്ട ഏതാനും പേർ തകുവ എന്ന പുതിയ മേഖലയിലേയ്ക്കു മാറിത്താമസിച്ചു.
1961 ൽ റൂട്ട് 401 എന്ന പേരിൽ സൂറത്ത് താനി പ്രവിശ്യയിലെ ഫുൻ പിൻ പട്ടണത്തിൽ നിന്ന് ഫാങ്ങ് ൻഗ പ്രോവിൻസിലെ തകുവ പ യിലേയ്ക്ക് ഒരു റോഡ് നിർമ്മിക്കപ്പെട്ടു. പിന്നീട് ഈ പാത വികസിപ്പിച്ച് റൂട്ട് 401 എന്ന പേരിൽ നാലു വരി പാതയാക്കി മാറ്റപ്പെട്ടു.
ഖാവോ സോക് ഒരു ദേശീയോദ്യാനമായി 1980 ലാണ് പ്രഖ്യാപിക്കപ്പെടുന്നത്. തായ്‍ലാൻറ് സർക്കാരും ഇലക്ടിസിറ്റി ജനറേറ്റിങ് അതോറിറ്റി ഓഫ് തായ്‍ലാൻറും (EGAT) ഈ മേഘയിൽ വളരെ താൽപര്യം പ്രകടിപ്പിച്ചിരുന്നതിനു കാരണം ഖാവോ സോക് തെക്കൻ തായ്‍ലൻറിൻറെ പ്രധാന നീർത്തടമായിരുന്നതാണ്.
EGAT, 94 മീറ്റർ ഉയരമുള്ള ഒരു അണക്കെട്ട് റാച്ചപ്രഭ ഡാം എന്ന പേരിൽ ഫും ഡുവാങ്ങ് നദിയുടെ പോഷക നദിയായ ക്ലാങ്ങ് സായെങ്ങ് നദിയ്ക്കു കുറുകെ നിർമ്മിച്ചു. ഇതിൻറെ ഫലമായി 165 സ്കയർ കിലോമീറ്റർ ചുറ്റളവുളള ഒരു തടാകം ദേശീയോദ്യാനത്തിനുള്ളിൽ രൂപപ്പെട്ടു. തായ്‍ലാൻറിൻറെ തെക്കൻ പ്രദേശങ്ങളിലേക്ക് ഇതുവഴി വൈദ്യുതി പ്രദാനം ചെയ്യാനും ഈ തടാകം അവധിക്കാലം ആസ്വദിക്കാനെത്തുന്നവരുടെ ഒരു പ്രധാന ലക്ഷ്യമായി മാറുകയും ചെയ്തു.
കാലാവസ്ഥ
ഏപ്രിൽ മുതൽ ഡിസംബർ വരെ വളരെ നനവുള്ള കാലാവസ്ഥയാണ്. ഈ മേഖലയിലെ താപനില വർഷം മുഴുവൻ 22–36 °C ആണ്.
വർഗ്ഗം:ദേശീയോദ്യാനങ്ങൾ
അലക്സാണ്ടർ ലെർനെറ്റ്-ഹോളേനിയ
അലക്സാണ്ടർ ലെർനെറ്റ്-ഹോളേനിയ ഒരു ഓസ്ട്രിയൻ കവി, നോവലിസ്റ്റ്, നാടകകൃത്ത്, തിരക്കഥാകൃത്ത്, എഴുത്തുകാരൻ എന്നീ നിലകളിൽ പ്രശസ്തനായിരുന്നു. വൈരുദ്ധ്യാത്മക സാഹിത്യപ്രബന്ധം, കവിത, മനഃശാസ്ത്ര നോവലുകൾ, പരസ്പരം അല്ലെങ്കിൽ അയഥാർത്ഥ അനുഭവങ്ങളെ യാഥാർത്ഥ്യത്തിലേക്കും വിനോദ സിനിമയിലേക്കും കടത്തിവെട്ടുന്നതിനോടൊപ്പം അദ്ദേഹം നടത്തിയ ചരിത്ര പഠനങ്ങൾ വിവരിക്കുന്നു.
ഒന്നാം ലോകമഹായുദ്ധത്തിൽ യൂത്ത് ആന്റ് സർവീസ്
1897- ൽ അലക്സാണ്ടർ മേരി നോർബെർട്ട് ലെർനെറ്റിന്റെ ജനനത്തിനു തൊട്ടുമുമ്പ് അമ്മ സിഡോണി (née ഹോളേനിയ) അലക്സാണ്ടർ ലെർനെറ്റിനെ (ഒരു സമുദ്ര ലൈനർ ഓഫീസർ) വിവാഹം കഴിച്ചു. അദ്ദേഹത്തിന്റെ അമ്മയെ കരിന്ത്യൻ ബന്ധുക്കൾ സ്വീകരിച്ചപ്പോൾ മാത്രമാണ് 1920- ൽ അദ്ദേഹത്തിന്റെ പേരിനോടൊപ്പം കുടുംബപ്പേര് ചേർക്കാൻ കഴിഞ്ഞത്.(യുദ്ധാനന്തരം അവരുടെ കുലീന കുടുംബത്തിന്റെ ഭൂരിഭാഗവും നഷ്ടപ്പെട്ടു)  1915 ജൂലായിൽ വെയിഡഹോൻ ആൻ ഡേർ യബ്സ് എന്ന സ്ഥലത്ത് അലക്സാണ്ടർ ഹൈസ്കൂൾ വിദ്യാഭ്യാസം പൂർത്തിയാക്കുകയും വിയന്ന സർവകലാശാലയിൽ നിന്ന് നിയമപഠനം നടത്തുകയും ചെയ്തു. എന്നാൽ 1915 സെപ്റ്റംബറിൽ ഓസ്ട്രിയ-ഹംഗേറിയൻ സൈന്യം സ്വമേധയാ തയ്യാറാകുകയും, 1916 മുതൽ ഒന്നാം ലോകമഹായുദ്ധത്തിൽ പോരാടുകയും ചെയ്തു. കിഴക്കൻ യുദ്ധ ഭൂമിയിൽ സേവിക്കുകയും യുദ്ധം അവസാനിപ്പിക്കുമ്പോൾ ഒരു ലഫ്റ്റനന്റ് ആകുകയും ചെയ്തിരുന്നു. സേവനകാലത്ത് അദ്ദേഹം ആദ്യം കവിതയിൽ താല്പര്യമുണ്ടാകുകയും 1917-ൽ റെയ്നർ മരിയ റിൽക്കിയുടെ അനുയായി ആയിത്തീർന്നു.
ബാഹ്യ ലിങ്കുകൾ
വർഗ്ഗം:1897-ൽ ജനിച്ചവർ വർഗ്ഗം:1976-ൽ മരിച്ചവർ വർഗ്ഗം:20-നൂറ്റാണ്ടിൽ ഓസ്ട്രിയൻ നോവലിസ്റ്റുകൾ വർഗ്ഗം:വിയന്നയിൽ നിന്നുള്ള എഴുത്തുകാർ
ജെ.എം.ജി. ലെ ക്ലെസിയോ
പ്രശസ്ത ഫ്രഞ്ച് എഴുത്തുകാരനും അദ്ധ്യാപകനുമാണ് '''ജെ.എം.ജി. ലെ ക്ലെസ്യോ'''. 1943 ഏപ്രിൽ 13നു ഫ്രാൻസിലെ നീസിൽ ജനിച്ചു. 'ഴീൻ മാരീ ഗുസ്താവ് ലെ ക്ലെസ്യോ' എന്നാണ് പൂർണ്ണ നാമം. 2008ലെ സാഹിത്യത്തിനുള്ള നോബൽ സമ്മാനം നേടി.
ജീവിതരേഖ
മെക്സിക്കോയിൽ രണ്ടു വർഷം പട്ടാളസേവനം ചെയ്തു. ഇരുപത്തി മൂന്നാമത്തെ വയസ്സിൽ തിയോഫ്രേസ്റ്റ് റെനോഡോട്ട് പുരസ്കാരം നേടിക്കൊടുത്ത ആദ്യനോവൽ Le Proces Verbal (1963) പ്രസിദ്ധീകരിക്കപ്പെട്ടതോടെ അദ്ദേഹം സാഹിത്യലോകത്ത് ശ്രദ്ധിക്കപ്പെട്ടു. 1980ൽ ഡെസേർട്ട് പ്രസിദ്ധീകരിക്കപ്പെട്ടതോടെ അദ്ദേഹം ലോകമെമ്പാടുമുള്ള വായനക്കാർക്ക് പ്രിയങ്കരനായി.
കൃതികൾ
നോവലുകളും ഉപന്യാസങ്ങളും ചെറുകഥകളും വിവർത്തനങ്ങളുമായി മുപ്പതോളം പുസ്തകങ്ങൾ ലെ ക്ലെസിയോ രചിച്ചിട്ടുണ്ട്.
പുറം കണ്ണികൾ
വർഗ്ഗം:ഫ്രഞ്ച് നോവലെഴുത്തുകാർ വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ (2001-2025) വർഗ്ഗം:1943-ൽ ജനിച്ചവർ
കൈലാസനാഥ മഹാദേവ പ്രതിമ
ലോകത്തിലെ ഏറ്റവും ഉയരമുള്ള ശിവപ്രതിമയാണ് കൈലാസനാഥ മഹാദേവ പ്രതിമ. നേപ്പാൾ തലസ്ഥാനമായ കാഠ്മണ്ഡുവിൽ നിന്നും 20 കിലോമീറ്റർ അകലെയായി ഭക്തപുർ ജില്ലയിലാണ് ഈ പ്രതിമ സ്ഥിതിചെയ്യുന്നത്. ഉരുക്ക്, ചെമ്പ്, നാകം, കോൺക്രീറ്റ് എന്നിവകൊണ്ട് നിർമ്മിച്ച ഈ പ്രതിമയ്ക്ക് 143 അടി (44 മീറ്റർ) ഉയരമുണ്ട്. ലോകത്തിലെ ഏറ്റവും ഉയരമുള്ള പ്രതിമകളുടെ പട്ടികയിൽ നാല്പ്പതാം സ്ഥാനത്താണ് കൈലാസനാഥ മഹാദേവ പ്രതിമ.
ചരിത്രം
2004 ൽ ആരംഭിച്ച പ്രതിമയുടെ നിർമ്മാണം 2011 ൽ പൂർത്തിയായി. നേപ്പാളിലെ ഒരു വ്യവസായിയായ കമൽ ജെയിനും അധെഹത്തിൻറെ ഹിൽടെയ്ക്ക് എന്ന കമ്പനിയുമാണ് പ്രതിമയുടെ നിർമ്മാണത്തിന് പിന്നിൽ പ്രവർത്തിച്ചത്.
ടൂറിസം
ദിനംപ്രതി അയ്യായിരത്തോളം പേർ പ്രതിമ സന്ദർശിക്കാൻ എത്തുന്നുണ്ട്. അവധിദിനങ്ങളിലും ഉത്സവകാലത്തും സന്ദർശകരുടെ എണ്ണം ഇതിലും കൂടും. ഇവിടുത്തെ വർധിച്ചുവരുന്ന സന്ദർശകരുടെ എണ്ണം നേപ്പാളിലെ തീർത്ഥാടന ടൂറിസത്തിന് ഗണ്യമായ സംഭാവനകൾ നൽകിവരുന്നു. സമീപ പ്രദേശങ്ങളുടെ സാമ്പത്തികവും സാമൂഹികവുമായ പുരോഗതിക്കും ഇത് വഴിവയ്ക്കുന്നു.
അവലംബം
വർഗ്ഗം:നേപ്പാളിലെ വിനോദസഞ്ചാര കേന്ദ്രങ്ങൾ
ലുനാന:എ യാക്ക് ഇൻ ദ ക്ലാസ്സ് റൂം
പാവോ ചോയ്‍നിംഗ് ഡോർജി തിരക്കഥയും സംവിധാനവും നിർവ്വഹിച്ച 2019 ലെ ഭൂട്ടാൻ ചലച്ചിത്രമാണ് ലുനാന:എ യാക്ക് ഇൻ ദ ക്ലാസ്സ് റൂം. ബി.ഫ്‌.ഐ ലണ്ടൻ ഫിലിം ഫെസ്റ്റിവലിൽ ഈ ചിത്രത്തിന്റെ ലോക പ്രീമിയർ ഉണ്ടായിരുന്നു. 93-ാമത് അക്കാദമി അവാർഡുകളിൽ മികച്ച അന്താരാഷ്ട്ര ഫീച്ചർ ഫിലിമിനുള്ള ഭൂട്ടാൻ എൻട്രിയായി ഇത് തിരഞ്ഞെടുക്കപ്പെട്ടു.
2020 ലെ പാം സ്പ്രിംഗ്സ് ഇന്റർനാഷണൽ ഫിലിം ഫെസ്റ്റിവലിൽ മികച്ച ഫീച്ചർ ഫിലിമിനുള്ള പ്രേക്ഷക ചോയ്സ് അവാർഡും ബെസ്റ്റ് ഓഫ് ദി ഫെസ്റ്റും ഈ ചിത്രം നേടി. ഇറ്റലിയിലെ ഡെല്ലാ ലെസ്സീനിയയിൽ 26-ാമത് ഫിലിം ഫെസ്റ്റിവലിൽ മികച്ച ചിത്രത്തിനുള്ള ലെസ്സീനിയ ഡി ഓറോ അവാർഡ്, ജിയൂറിയ മൈക്രോകോസ്മോ ഡെൽ കാർസെരെ ഡി വെറോണ അവാർഡും ലോഗ് ടു ഗ്രീൻ അവാർഡിൽ ഒരു പ്രത്യേക പരാമർശവും ഈ ചലച്ചിത്രം നേടി. ഫ്രാൻസിലെ സെന്റ്-ജീൻ-ഡി-ലൂസിലെ ഫെസ്റ്റിവൽ ഇന്റർനാഷണൽ ഡു ഫിലിം ഡി സെന്റ്-ജീൻ-ഡി-ലൂസിൽ ഈ ചിത്രം പ്രിക്സ് ഡു പബ്ലിക് നേടി.ഉഗിയൻ ഡോർജിയുടെ വേഷത്തിന് മികച്ച നടനുള്ള അവാർഡ് ഷെറാബ് ഡോർജിക്ക് ലഭിക്കുകയും ചെയ്തു.
ജംബുകേശ്വരർ ക്ഷേത്രം, തിരുവണൈകാവൽ
തമിഴ്നാട്, സംസ്ഥാനത്തിലെ തിരുച്ചിറപ്പള്ളി (ട്രിച്ചി) ജില്ലയിലെ ഒരു പ്രശസ്ത ശിവക്ഷേത്രമാണ് ജംബുകേശ്വരർ ക്ഷേത്രം, തിരുവണൈകാവൽ (തിരുവണൈകൽ, ജംബുകേശ്വരം). ഏകദേശം 1,800 വർഷങ്ങൾക്ക് മുൻപ് പുറനാനൂറ് അകവൽ പാട്ടുകളിൽപ്പറയുന്ന ആദ്യകാല ചോളന്മാരിൽ ഒരാളായ കൊച്ച്ചെങനൻ (കൊച്ചെങ ചോള) ആണ് ഈ ക്ഷേത്രം നിർമ്മിച്ചത്. ശ്രീരംഗം ദ്വീപിൽ സ്ഥിതി ചെയ്യുന്ന ഈ ക്ഷേത്രം പ്രശസ്ത ശ്രീരംഗം രംഗനാഥസ്വാമി ക്ഷേത്രമാണ്.
പുറം കണ്ണികൾ
വർഗ്ഗം:ശക്തി ക്ഷേത്രങ്ങൾ വർഗ്ഗം:ശിവക്ഷേത്രങ്ങൾ വർഗ്ഗം:പഞ്ചഭൂത സ്ഥലം വർഗ്ഗം:പാടൽ പെട്ര സ്ഥലം വർഗ്ഗം:ചോള വാസ്തുവിദ്യ വർഗ്ഗം:ഇന്ത്യയിലെ ശിവക്ഷേത്രങ്ങൾ
വൈക്ക്
വൈക്ക് (അർമേനിയൻ: Վայք) തെക്കൻ അർമേനിയയിലെ വയോട്ട്സ് ഡ്സോർ പ്രവിശ്യയിലെ വൈക്ക് മുനിസിപ്പാലിറ്റിയുടെ ആസ്ഥാനവും ഒരു പട്ടണവുമാണ്. 2016-ലെ ഔദ്യോഗിക കണക്കുകൾ പ്രകാരം വൈക്ക് പട്ടണത്തിൽ ഏകദേശം 4,700 ജനസംഖ്യയുണ്ടായിരുന്നു. 2001 ലെ സെൻസസിൽ 6,024 ആയിരുന്ന ഈ പട്ടണത്തിലെ ജനസംഖ്യ 2011 ലെ സെൻസസ് പ്രകാരം 5,877 ആയി കുറഞ്ഞിരുന്നു.
ചരിത്രം
ചരിത്രപരമായി, വൈക്ക് പട്ടണം നിലനിൽക്കുന്ന പ്രദേശം സിയൂനിയ രാജവംശം ഭരിച്ചിരുന്ന അർമേനിയ മേജറിലെ ഒമ്പതാമത്തെ പ്രവിശ്യയായിരുന്ന സ്യൂനിക് പ്രവിശ്യയിലെ വയോത്സ് ഡ്സോർ കന്റോണിൽപ്പെടുന്ന ഒരു പ്രദേശമായിരുന്നു.
പതിനാറാം നൂറ്റാണ്ടിന്റെ പ്രാരംഭത്തിൽ കിഴക്കൻ അർമേനിയ സഫാവിഡ് പേർഷ്യൻ ഭരണത്തിൻ കീഴിലായി. ആധുനിക വൈക്കിന്റെ പ്രദേശം ആദ്യം എറിവാൻ ബെഗ്ലാർബെഗിയുടെയും പിന്നീട് എറിവാൻ ഖാനേറ്റിന്റെയും ഭാഗമായി. 16, 17 നൂറ്റാണ്ടുകൾക്കിടയിലുള്ള കാലഘട്ടം വയോത്സ് ഡ്സോറിന്റെ ചരിത്രത്തിലെ ഏറ്റവും ഇരുണ്ട ഒരു കാലഘട്ടമായി കണക്കാക്കപ്പെടുന്നു. തുർക്കി, ഇറാനിയൻ ഗോത്രങ്ങളിലെ അധിനിവേശ സൈനികർ തമ്മിലുള്ള ഒരു പതിവ് യുദ്ധക്കളമായി അക്കാലത്ത് ഈ പ്രദേശം മാറി. തൽഫലമായി, പ്രദേശത്ത് നിലനിന്നരുന്ന അനവധി പ്രധാന സ്മാരകങ്ങളും സമ്പന്ന ഗ്രാമങ്ങളും നശിപ്പിക്കപ്പെടുകയും പട്ടണവാസികൾ ഇവിടെനിന്ന് ഒഴിഞ്ഞുപോകുകയുംചെയ്തു. 1747-ൽ ഈ പ്രദേശം പുതുതായി രൂപീകരിക്കപ്പെട്ട നഖിച്ചെവൻ ഖാനേറ്റിന്റെ ഭാഗമായി.
1826-28 ലെ റുസ്സോ-പേർഷ്യൻ യുദ്ധാനന്തരംം 1828-ൽ റഷ്യൻ സാമ്രാജ്യവും പേർഷ്യയും തമ്മിൽ തുർക്ക്മെൻചായ് ഉടമ്പടി ഒപ്പുവച്ചതോടെ വയോത്സ് ഡ്സോർ ഉൾപ്പെടെയുള്ള കിഴക്കൻ അർമേനിയയിലെ പല പ്രദേശങ്ങളും റഷ്യൻ സാമ്രാജ്യത്തിന് മുന്നിൽ അടിയറ വയ്ക്കപ്പെട്ടു. 1828-30-ൽ, ഇറാനിയൻ പട്ടണങ്ങളായ സൽമാസ്, ഖോയ് എന്നിവിടങ്ങളിൽ നിന്നുള്ള നിരവധി അർമേനിയൻ കുടുംബങ്ങൾ കിഴക്കൻ അർമേനിയയിൽ, പ്രത്യേകിച്ചും പിന്നീട് 1840-ൽ എറിവാൻ ഗവർണറേറ്റിന്റെ ഭാഗമായ പ്രദേശങ്ങളിൽ പുനരധിവസിപ്പിക്കപ്പെട്ടു. അർമേനിയൻ കുടിയേറ്റക്കാരുടെ ആദ്യ തരംഗം വയോത്സ് ഡ്സോർ മേഖലയിൽ എത്തിച്ചേരുകയും 1828-29, ആധുനിക വൈക്ക് പ്രദേശത്ത് സോയ്‌ലാൻ എന്ന ചെറിയ ഗ്രാമീണ സമൂഹം രൂപീകരിക്കുകയും ചെയ്തു. 1870-ൽ, ഇത് എറിവാൻ ഗവർണറേറ്റിലെ പുതുതായി സ്ഥാപിതമായ ഷരൂർ-ദരലാഗെസ്‌കി ഉയസ്‌ഡിന്റെ ഭാഗമായി.
ഭൂമിശാസ്ത്രം
തലസ്ഥാനമായ യെറിവാനിൽ നിന്ന് ഏകദേശം 140 കിലോമീറ്റർ തെക്ക് ഭാഗത്തായി ഗോറിസിലേക്കുള്ള വഴിയിലാണ് വൈക്ക് പട്ടണം സ്ഥിതി ചെയ്യുന്നത്. വൈക്കിന് തെക്കുകിഴക്കായി 20 കിലോമീറ്റർ അകലെ പ്രവിശ്യാ കേന്ദ്രമായ യെഖെഗ്നാഡ്‌സർ സ്ഥിതിചെയ്യുന്നു. സമുദ്രനിരപ്പിൽ നിന്ന് 1300 മീറ്റർ ഉയരത്തിൽ, വടക്ക് പടിഞ്ഞാറ് നിന്ന് യെഖെഗിസ് പർവതനിരകളാലും തെക്ക് നിന്ന് വൈക്ക് പർവതങ്ങളാലും വലയം ചെയ്പ്പെട്ട് അർപ്പ നദിയുടെ ഇടത് കരയിലാണ് വൈക്ക് സ്ഥിതി ചെയ്യുന്നത്.
തണുത്തതും മഞ്ഞുവീഴ്ചയുള്ളതുമായ ശൈത്യകാലവും ഇളം തണുപ്പുള്ള വേനൽക്കാലവുമാണ് ഈ പട്ടണത്തിൻറെ സവിശേഷത.
സമ്പദ്‌വ്യവസ്ഥ
വൈക്ക് പട്ടണത്തിൻറെ സമ്പദ്‌വ്യവസ്ഥ സേവനം, കൃഷി, ഉൽപ്പാദനം എന്നിവയെ അടിസ്ഥാനമാക്കിയുള്ളതാണ്. 2000-ൽ സ്ഥാപിതമായ പട്ടണത്തിലെ ഏറ്റവും വലിയ വ്യാവസായിക സ്ഥാപനമായ "വൈക്ക് ഗ്രൂപ്പ്" കമ്പനി വൈനും ഉണങ്ങിയ പഴങ്ങളും ഉത്പാദിപ്പിക്കുന്നു. 1968-ൽ സ്ഥാപിതമായ "WCW ഓഫ് വൈക്ക്" നിർമ്മാണ സാമഗ്രികളുടെ ഫാക്ടറി, 2008-ൽ സ്ഥാപിതമായ തേയില ഫാക്ടറിയായ "മെഗ് അരാരത്ത്" ഫാക്ടറി എന്നിവയാണ് ഈ പട്ടണത്തിലെ മറ്റ് പ്രധാന സ്ഥാപനങ്ങൾ. M2 ഹൈവേയിലെ റീട്ടെയിൽ, ഭക്ഷണ, സേവന കേന്ദ്രങ്ങൾ നഗരത്തിന്റെ സമ്പദ്‌വ്യവസ്ഥയിൽ ഒരു പ്രധാന പങ്ക് വഹിക്കുന്നു. 2020-ൽ, 5.3 മെഗാവാട്ട് വരെ വൈദ്യുതി ഉത്പാദിപ്പിക്കുന്ന ആദ്യത്തെ വ്യാവസായിക ഫോട്ടോവോൾട്ടെയ്ക് വൈദ്യുതിനിലയം വൈക്കിൽ ആരംഭിച്ചു.
വരാഹി നദി
പശ്ചിമഘട്ടത്തിൽനിന്ന് ഉത്ഭവിച്ച് കർണാടക സംസ്ഥാനത്തിലൂടെ ഒഴുകുന്ന ഒരു നദിയാണ് വരാഹി നദി. താഴ്‌ന്ന പ്രദേശങ്ങളിൽ ഇത് ഹലാഡി അല്ലെങ്കിൽ ഹലാഡി നദി എന്നും അറിയപ്പെടുന്നു. ഈ നദി ഹലഡി, ബസ്രുർ, കുന്ദാപുര, ഗങ്കോല്ലി എന്നീ സ്ഥലങ്ങളിലൂടെ ഒഴുകി അറബിക്കടലിൽ ചേരുന്നു. പഞ്ചഗംഗവാലി നദികൾ എന്നറിയപ്പെടുന്ന സൗപർണ്ണിക നദി, കേഡക നദി, ചക്ര നദി, കുബ്ജ നദി എന്നീ നദികളുമായി വരാഹിനദി ചേരുന്നു. അതിനുശേഷം അറബികടലിൽ ലയിക്കുന്നു. പഞ്ച എന്നാൽ കന്നഡയിൽ അഞ്ച് എന്നും ഗംഗ എന്നാൽ സംസ്കൃതത്തിൽ നദി എന്നും അർത്ഥം. പുരാണമനുസരിച്ച് വിഷ്ണുവിന്റെ അവതാരങ്ങളിലൊന്നാണ് വരാഹ. വരാഹയുടെ ഭാര്യയാണ് വരാഹി.
ഭൂമിശാസ്ത്രം
പശ്ചിമഘട്ടത്തിൽ നിന്ന് ഉത്ഭവിക്കുന്ന ഈ നദി അറബിക്കടലിലേക്ക് ഒഴുകുന്നു. ഷിമോഗ ജില്ലയിലെ തൃത്തഹള്ളി താലൂക്കിലെ ആഗുംബെയ്ക്കടുത്തുള്ള "ഹെബ്ബഗിലു" എന്നസ്ഥലത്താണ് ഇതിന്റെ ഉത്ഭവം. സമുദ്രനിരപ്പിൽനിന്ന് 730 m മുകളിലാണ് ഈ നദിയുടെ ഉത്ഭവം. ഷെട്ടികോപ്പ, ഹാലിഗെ, കൊല്ലവാടി, ബംഗരഗള്ളി തുടങ്ങിയ സ്ഥലങ്ങളിൽ നിരവധി പോഷകനദികൾ വരാഹിയിൽ ചേരുന്നു. വാർഷിക മഴ 20 - 1280 cm വരെ വ്യത്യാസപ്പെടുന്നു. കർണാടകയിലെ ഉഡുപ്പി ജില്ലയിലെ കുന്ദപുരയ്ക്കടുത്തു വച്ച് ഈ നദി അറബി കടലിൽ ചേരുന്നു.
വരാഹി ജലവൈദ്യുത പദ്ധതി
വരാഹി നദിക്ക് കുറുകെ മണി ഡാം (മണിബയിൽ ഗ്രാമത്തിനടുത്താണ് ഇത് നിർമ്മിച്ചിരിക്കുന്നത്) എന്നറിയപ്പെടുന്ന ഒരു ജലവൈദ്യുത അണക്കെട്ട് നിർമ്മിച്ചിരിക്കുന്നു. വൈദ്യുതി ഉൽപാദനം ഭൂഗർഭത്തിലാണ് നടക്കുന്നത്. ഈ നദിയിൽ നിന്നുള്ള വെള്ളം ഉപയോഗിക്കുന്ന കെപി‌സി‌എൽ നിർമ്മിച്ച ഒരു ഭൂഗർഭ വൈദ്യുത നിലയം ഉഡുപ്പി ജില്ലയിലെ ഹൊസംഗടിക്കടുത്ത് സ്ഥിതിചെയ്യുന്നു. ഷിമോഗ ജില്ലയിലെ മസ്തികട്ടയ്ക്കടുത്തുള്ള യാദൂറിനടുത്താണ് അണക്കെട്ട് സ്ഥിതിചെയ്യുന്നത്. 1979 മുതൽ ഉഡുപ്പി ജില്ലയിലെ സിദ്ധപുര ഗ്രാമത്തിന് സമീപം വരാഹി നദിയിലെ വെള്ളം ഉപയോഗിച്ച് പ്രവർത്തിക്കുന്ന വരാഹി ലിഫ്റ്റ് ഇറിഗേഷൻ പദ്ധതി നിർമ്മിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ നദികൾ വർഗ്ഗം:കർണ്ണാടകത്തിലെ നദികൾ
പാക്കിസോറസ്
പുറത്തേക്കുള്ള കണ്ണികൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ വർഗ്ഗം:സസ്യഭോജികളായ ദിനോസറുകൾ വർഗ്ഗം:ഏഷ്യൻ ദിനോസറുകൾ
രഞ്ജിത് ദേശായ്
മഹാരാഷ്ട്രയിൽ നിന്നുള്ള ഒരു പ്രമുഖ എഴുത്തുകാരനാണ് രഞ്ജിത് ദേശായ് (Ranjit Desai). (മറാത്തി: रणजित देसाई) (1928–1992). അദ്ദേഹത്തിന്റെ ചരിത്രനോവലുകളായ സ്വാമിയും ശ്രീമാൻ യോഗിയും വളരെ പ്രസിദ്ധിയാർജ്ജിച്ചു. അദ്ദേഹത്തിന് 1964ൽ സാഹിത്യ അക്കാദമി അവാർഡും 1973ൽ പത്മശ്രീയും, ലഭിച്ചു. 1928ൽ, മഹാരാഷ്ട്രയിലെ കോലാപ്പൂർ ജില്ലയിലെ കോവാഡിലാണ് അദ്ദേഹം ജനിച്ചത്.
സ്വാമിയും, ശ്രീമാൻ യോഗിയും അദ്ദേഹത്തിന്റെ പ്രമുഖസൃഷ്ടികളായി കണക്കാക്കപ്പെടുന്നു. സ്വാമി എന്ന നോവലിനാണ് അദ്ദേഹത്തിനു 1964ൽ സാഹിത്യ അക്കാദമി അവാർഡു ലഭിച്ചത്.
കെട്ടിടജന്യരോഗം
വസിക്കുകയോ ജോലിചെയ്യുകയോ ചെയ്യുന്ന കെട്ടിടത്തിൽ നിന്നും ആൾക്കാർക്കുണ്ടാകുന്ന രോഗാവസ്ഥയാണ് കെട്ടിടജന്യരോഗം (Sick Building Syndrome).
വർഗ്ഗം:രോഗങ്ങൾ
അരുണാചലനാഥം സ്മരാമി അനിശം
മുത്തുസ്വാമി ദീക്ഷിതർ സാരംഗരാഗത്തിലും രൂപകതാളത്തിലും ചിട്ടപ്പെടുത്തിയ ഒരു കൃതിയാണ് അരുണാചല നാഥം സ്മരാമി അനിശം. ഈ കൃതി സംസ്കൃതഭാഷയിൽ ആണ് രചിച്ചിരിക്കുന്നത്.
പല്ലവി
അരുണാചലനാഥം സ്മരാമി അനിശം അപീതകുചാംബാ സമേതം (അരുണാ)
അനുപല്ലവി
സ്മരണാത് കൈവല്യപ്രദ ചരണാരവിന്ദം തരുണാദിത്യ കോടി ശങ്കാശചിദാനന്ദം കരുണാരസാദി കന്ദം ശരണാഗത സുരവൃന്ദം (അരുണാ)
ചരണം
അപ്രാകൃത തേജോമയ ലിംഗം അത്യദ്ഭുത കരധൃത സാരംഗം അപ്രമേയം അപർണാബ്ജ ഭൃംഗം ആരുഠോത്തുംഗവൃഷതുരംഗം വിപ്രോത്തമ വിശേഷാന്തരംഗം വീര ഗുരുഗുഹതാരപ്രസംഗം സ്വദീപ്രപമൗലീവിധൃതഗംഗം സ്വപ്രകാശ ജിത സോമാഗ്നി പതംഗം
പുറത്തേക്കുള്ള കണ്ണികൾ
വർഗ്ഗം:മുത്തുസ്വാമി ദീക്ഷിതർ ചിട്ടപ്പെടുത്തിയ കൃതികൾ വർഗ്ഗം:സംസ്കൃതം ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:രൂപകതാളത്തിൽ ചിട്ടപ്പെടുത്തിയ കൃതികൾ വർഗ്ഗം:സാരംഗ രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:പഞ്ചഭൂതസ്ഥലലിംഗകൃതികൾ
കെ. കൃഷ്ണൻ വാര്യർ
കേരളത്തിലെ കമ്മ്യൂണിസ്റ്റ് പാർട്ടിയുടെ ഒരു നേതാവായിരുന്നു കെ കൃഷ്ണൻ വാര്യർ.1957 ലും 1962 ലും ലോക് സഭയിലേക്ക് തിരഞ്ഞെടുക്കപ്പെട്ടു.തൃശ്ശൂർ ലോക്സഭാ മണ്ഡലത്തെയാണ് അദ്ദേഹം പ്രതിനിധീകരിച്ചത്.
വർഗ്ഗം:രണ്ടാം ലോക്‌സഭയിലെ അംഗങ്ങൾ വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:മൂന്നാം ലോക്‌സഭയിലെ അംഗങ്ങൾ
കാക്ടേസീ
കാര്യോഫില്ലേൽസ് സസ്യനിരയിലുള്ള ഒരു സസ്യകുടുംബമാണ് കാക്ടസ് എന്നറിയപ്പെടുന്ന കാക്ടേസീ (Cactaceae). വരൾച്ച ഉള്ള സ്ഥലങ്ങളിൽ വളരാൻ ഇഷ്ടപ്പെടുന്ന ഈ കുടുംബത്തിലെ പല അംഗങ്ങളും അതിവരൾച്ചയിലും ജീവിക്കുന്നു. ഭൂമിയിലെ ഏറ്റവും വരണ്ട അറ്റകാമ മരുഭൂമിയിൽപ്പോലും കാക്ടസ് കാണാറുണ്ട്. വെള്ളത്തെ സംഭരിച്ചു നിർത്താൻ ശേഷിയുള്ള വണ്ണം വച്ച മാസളമായ ഭാഗങ്ങൾ ഇവയ്ക്കുണ്ട്. ആഫ്രിക്കയിലും ശ്രീലങ്കയിലും കാണുന്ന റിപ്‌സാലിസ് ബാസ്സിഫെറ ഒഴികെ ബാക്കിയുള്ള എല്ലാ കാക്ടസ് കുടുംബവംശജരും അമേരിക്കൻ തദ്ദേശീയരാണ്. ലഘുചിത്രം|Cactus plant ശാസ്ത്രീയ നാമം Scientific name: Cactaceae കുടുംബം Cactaceae. ലഘുചിത്രം|Cactus plant ശാസ്ത്രീയ നാമം Scientific name: Cactaceae കുടുംബം Cactaceae. ലഘുചിത്രം|Cactus plant ശാസ്ത്രീയ നാമം Scientific name: Cactaceae കുടുംബം Cactaceae. ലഘുചിത്രം|Cactus plant ശാസ്ത്രീയ നാമം Scientific name: Cactaceae കുടുംബം Cactaceae. ലഘുചിത്രം|Cactus plant ശാസ്ത്രീയ നാമം Scientific name: Cactaceae കുടുംബം Cactaceae. ലഘുചിത്രം|Cactus plant ശാസ്ത്രീയ നാമം Scientific name: Cactaceae കുടുംബം Cactaceae.
ഇവയും കാണുക
Classification of the Cactaceae
പുറത്തേക്കുള്ള കണ്ണികൾ
വർഗ്ഗം:സസ്യകുടുംബങ്ങൾ വർഗ്ഗം:കാരിയോഫില്ലേലെസ്
കൊല്ലം യുദ്ധം
1809-ൽ ബ്രിട്ടീഷ് ഈസ്റ്റ് ഇന്ത്യാ കമ്പനിയും തിരിവിതാംകൂറും തമ്മിൽ നടന്ന യുദ്ധമാണ് കൊല്ലം യുദ്ധം അഥവാ ക്വയ്‌ലൺ യുദ്ധം (Battle of Quilon). കേണൽ ചാൽ‌മേഴ്സ് കമ്പനിയുടെ സേനയേയും വേലുത്തമ്പി ദളവ തിരുവിതാംകൂറിന്റെ സേനയേയും നയിച്ചു. കൊല്ലം പീരങ്കി മൈതാനിയിൽ വച്ച് നടന്ന യുദ്ധം ആറു മണിക്കൂർ മാത്രമേ നീണ്ടു നിന്നുള്ളൂ. വാണിജ്യ നഗരമായ കൊല്ലത്ത് കമ്പനി ഒരു കന്റോൻ‌മെന്റ് സ്ഥാപിച്ചതിൽ പ്രതിഷേധിച്ചാണു തിരുവിതാംകൂർ ആക്രമിച്ചത്. യുദ്ധത്തിനൊടുവിൽ വിജയിച്ച ഈസ്ററ് ഇന്ത്യാ കമ്പനി യുദ്ധത്തടവുകാരെ കോർട്ട്മാർഷൽ ചെയ്ത് മൈതാനിയിൽ വെച്ചുതന്നെ വെടിവച്ചു കൊന്നു.
സദാനന്ദ് ദേശ്‌മുഖ്
ഒരു മറാത്തി എഴുത്തുകാരനാണ് സദാനന്ദ് ദേശ്‌മുഖ് (Sadanand Deshmukh) (സദാനന്ദ് നാംദേവ് ദേശ്‌മുഖ്, മറാത്തി: सदानंद नामदेव देशमुख). ബറൊമാസ് എന്ന നോവലിന് അദ്ദേഹത്തിനു 2004ൽ സാഹിത്യ അക്കാദമി അവാർഡു ലഭിച്ചു.
വെള്ളൂർ പാപ്പാട്ടുങ്ങൽ റഹ്‌മാനിയ ജുമാമസ്ജിദ്
thumbnail|റഹ്മാനിയ ജുമാമസ്ജിദ് ഒരു നൂറ്റാണ്ടിലധികം പഴക്കവും പാരമ്പര്യവുമുള്ള ജുമാമസ്ജിദാണ് വെള്ളൂർ പാപ്പാട്ടുങ്ങൽ റഹ്‌മാനിയ ജുമാമസ്ജിദ് മലപ്പുറം ജില്ലയിൽ പൂക്കോട്ടൂർ പഞ്ചായത്തിൽ ദേശീയ പാതയുടെ(എൻ എച്ച് 213) സമീപം ചീനിക്കൽ അറവങ്കര പ്രദേശങ്ങൾക്ക് മദ്ധ്യേ പ്രശാന്തസുന്തരമായ വയലോരത്ത് സ്ഥിതി ചെയ്യുന്നു. ഈ മഹല്ലിന്റെ കീഴിൽ 2 ജുമുഅത്ത് പള്ളികളും 4 നമസ്കാരപള്ളികളും 3 മദ്രസകളും ഉണ്ട്. പുറമെ കാന്തപുരം വിഭാഗം സുന്നികളുടെ ജുമുഅത്ത് പള്ളിയും ഉണ്ട്.
സദാനന്ദ് ദേശ്‌മുഖ്
അവലംബം
വർഗ്ഗം:സാഹിത്യ അക്കാദമി അവാർഡ് ജേതാക്കൾ
വെള്ളൂർ പാപ്പാട്ടുങ്ങൽ റഹ്‌മാനിയ ജുമാമസ്ജിദ്
പൊതു വിവരങ്ങൾ
700 ൽ പരം വരുന്ന മുസ്ലിം കുടുംബങ്ങളുടെ ആത്മീയ കേന്ദ്രമാണിത്. സമസ്ത കേരള ജംഇയ്യത്തുൽ ഉലമയുടെ ആശയ ആദർശങ്ങൾക്കനുസരിച്ച് മുന്നോട്ട് ഗമിക്കുന്ന ഈ മഹല്ലിൽ ഇതര ചിന്താഗതിക്കാർ പോലും ഐക്യത്തോടും സഹകരണത്തോടുംകൂടിയാണ് പ്രവർത്തിക്കുന്നത്. ഇത് കാരണം അഭിപ്രായ വ്യത്യാസങ്ങൾ പള്ളീ ഭരണത്തെ ബാധിക്കാതെ ഐക്യത്തോടെ മഹല്ലിനെ മുന്നോട്ട് നയിക്കാൻ കഴിയുന്നു. പ്രവർത്തന സൗകര്യാർഥം മഹല്ലിനെ 7 വാർഡുകളാക്കി വിഭജിച്ച് 40 വീടുകൾക്ക് ഒരംഗം എന്ന നിലയിൽ പ്രതിനിധികളെ തിരഞ്ഞെടുത്താണ് മഹല്ല് കമ്മറ്റി രൂപീകരിക്കുന്നത്. മുൻ കാലത്ത് വെളളൂർ താഴെമുക്ക്, മൈലാടി എന്നിവ പാപ്പാട്ടുങ്ങൽ മഹല്ലിന്റെ ഭാഗമായിരുന്നു.വെള്ളൂർ ഈ മഹല്ലിൽ പെട്ടതിനാലാണ് വെള്ളൂർ പാപ്പാട്ടുങ്ങൽ എന്ന പേര് വന്നത്. എന്നാൽ 12/09/1975 ൽ വെള്ളൂർ താഴെ മുക്ക് ഈ മഹല്ലിൽ നിന്നും വേർപ്പെട്ട് സ്വതന്ത്ര മഹല്ലായി മറുകയും ജുമുഅ സ്ഥാപിക്കുകയും ചെയ്തു. ഈ മഹല്ലിന്റെ ഭാഗമായിരുന്ന മൈലാടി പ്രദേശം 25/08/2000 ൽ സ്വതന്ത്ര മഹല്ലായി വേർപ്പെടുകയും ജുമുഅ സ്ഥാപിക്കുകയും ചെയ്തു.പൂർവ്വകാലം മുതൽ തന്നെ ഈ പള്ളിയിൽ ദർസ് നടന്നു വരുന്നു. പള്ളി പുതുക്കി പണിയുന്ന ഘട്ടത്തിൽ മാത്രമാണ് ദർസ് നിർത്തി വെച്ചത്. ചാവക്കാടിനടുത്തുള്ള ഒരുമനയൂർ സ്വദേശി യൂസഫ് മുസ്ല്യാർ ഒട്ടേറെ കാലം ഈ പള്ളിയിൽ ദർസിനു നേതൃത്വം നൽകിയിട്ടുണ്ട്.കെ എ റഹ്മാൻ ഫൈസി കാവനൂർ, ജലീൽ ഫൈസി പുല്ലങ്കോട്,ഇ കെ അബൂബക്കർ മുസ്ല്യാർ (ഇപ്പോയത്തെ നന്തി മുദരിസ്), കെ ബി കെ ദാരിമി, ഇ കെ കുഞ്ഞമ്മദ് മുസ്ല്യാർ, ഹംസൽ ഖാസിമി, അസ്‌ഗറലി ഫൈസി പട്ടിക്കാട് എന്നിവർ ഈ പള്ളിയിൽ ദർസിനു നേതൃത്വം നൽകിയിട്ടുണ്ട്.
മഹല്ലിനു കീഴിലുള്ള മസ്ജിദുകൾ
{| class="wikitable"
മദ്രസകൾ
=അവലംബം=
വിഭാഗം:ഇസ്ലാമികം വിഭാഗം:ആരാധനാലയങ്ങൾ വർഗ്ഗം:മലപ്പുറം ജില്ലയിലെ മുസ്ലിം പള്ളികൾ
പ്രസരണമിതി
പ്രകാശശാസ്ത്രത്തിൽ വിദ്യുത് കാന്തിക പ്രസരണങ്ങളുടെ (പ്രകാശം ഉൾപ്പെടെ) ശാസ്ത്രീയമായ മാപനത്തെക്കുറിച്ച് പഠിക്കുന്ന ശാസ്ത്രശാഖയാണ് പ്രസരണമിതി (ഇംഗ്ലീഷിൽ: Radiometry). ഫോട്ടോൺ എണ്ണൽ തുടങ്ങിയ ക്വാണ്ടം രീതികളിൽ നിന്നും പ്രസരണമിതി വ്യത്യാസപ്പെട്ടിരിക്കുന്നു. ജ്യോതിഃശാസ്ത്രത്തിൽ പ്രസരണമിതിക്ക് വളരെയധികം പ്രാധാന്യമുണ്ട്. ഭൗമവിദൂരസംവേദനത്തിലും(Earth remote sensing) ഇത് വലിയ പങ്കാണ് വഹിക്കുന്നത്. പ്രസരണമിതിയുടെ ഒരു ഉപവിഭാഗമായ് പ്രകാശമിതിയെ കണക്കാക്കാം.
പുറത്തേക്കുള്ള കണ്ണികൾ
വർഗ്ഗം:ഭൗതികശാസ്ത്രം
ജെ.സി. മൊറായിസ്
കേരളത്തിലെ ഒരു രാഷ്ട്രീയ പ്രവർത്തകനും മുൻ നിയമസഭാംഗവുമായിരുന്നു '''ജെ.സി. മൊറായിസ്'''. കോവളം നിയമസഭാമണ്ഡലത്തിൽ നിന്നും ഇടതു പിന്തുണയുള്ള സ്വതന്ത്ര സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്. 1909 ജൂണിൽ ജനനം, ഇദ്ദേഹത്തിന് അഞ്ച് ആൺമക്കളും രണ്ട് പെൺമക്കളുമുണ്ടായിരുന്നു. ചെറുപ്രായത്തിൽ തന്നെ രാഷ്ട്രീയ പ്രവർത്തനങ്ങളിൽ സജീവമായിരുന്ന ഇദ്ദേഹം വിദ്യാഭ്യാസാനന്തരം സർക്കാർ ജോലിയിൽ പ്രവേശിച്ചു. തിരുവിതാംകൂർ ജുഡീഷണൽ മജിസ്ട്രേറ്റ്, തഹൽസീദാർ, പുഞ്ച സെപ്ഷ്യൽ ഓഫീസർ, റവന്യൂ ഡിവിഷണൽ ഓഫീസർ എന്നീ നിലകളിൽ പ്രവർത്തിച്ച അദ്ദേഹം ഡെപ്യൂട്ടി കളക്ടറായാണ് സർക്കാർ സർവ്വീസിൽ നീന്ന് വിരമിച്ചത്. 1970-71 കാലഘട്ടങ്ങളിൽ പെറ്റീഷൻ കമ്മിറ്റിയുടെ ചെയർമാൻ സ്ഥാനവും ഇദ്ദേഹം വഹിച്ചിരുന്നു. 1965-ലെ തിരഞ്ഞെടുപ്പിൽ കോവളത്ത് നിന്നും കേരളാകോൺഗ്രസ് പ്രതിനിധിയായി മത്സരിച്ചെങ്കിലും എം. കുഞ്ഞുകൃഷ്ണൻ നാടാരോട് പരാജയപ്പെട്ടു. 1997-ൽ അന്തരിച്ചു.
അവലംബം
വർഗ്ഗം:1909-ൽ ജനിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:1997-ൽ മരിച്ചവർ വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:കേരള കോൺഗ്രസ് പ്രവർത്തകർ
രമ്യ എൻ.എസ്.കെ.
തമിഴ് ചലച്ചിത്രഗായികയാണ് രമ്യ എൻ.എസ്.കെ.. അവരെ ശ്രദ്ധേയയാക്കിയ ഗാനം നീ താനേ എൻ പൊൻവസന്തം എന്ന ചിത്രത്തിലെ 'ശറ്റ്രു മുൻപ്‌...' എന്ന ഗാനമാണ്. 2012 ലെ വിജയ് അവാർഡ്‌സിൽ മികച്ച പിന്നണിഗായികയായി തിരഞ്ഞെടുക്കപ്പെട്ടത് ഈ ഗാനത്തിലൂടെയായിരുന്നു.
തമിഴ് ചലച്ചിത്ര രംഗത്തെ ആദ്യകാല ഹാസ്യനടന്മാരിലൊരാളായിരുന്ന എൻ.എസ്. കൃഷ്ണന്റെ മകന്റെ മകളും, ആദ്യകാല നടനായിരുന്ന കേ.ആർ. രാമസ്വാമിയുടെ മകളുടെ മകളുമാണ് രമ്യ. 2013-ൽ തമിഴിൽ മികച്ച പിന്നണിഗായികയ്ക്കുള്ള ഫിലിംഫെയർ പുരസ്‌കാരം നേടി.
പുറത്തേക്കുള്ള കണ്ണികൾ
വർഗ്ഗം:തമിഴ് ചലച്ചിത്രപിന്നണിഗായകർ വർഗ്ഗം:1994-ൽ ജനിച്ചവർ
ജയേന്ദ്ര സരസ്വതി
ജഗദ്ഗുരു ശ്രീജയേന്ദ്ര സരസ്വതി ശങ്കരാചാര്യ (ജനിച്ചത് സുബ്രഹ്മണ്യാം മഹാദേവ; 18 ജൂലൈ 1935 - ഫെബ്രുവരി 288) കാഞ്ചി കാമകോടി പീഠത്തിന്റെ 69-ാം ശങ്കരാചാര്യ ഗുരു, മഠാധിപതിയും (പിഠാധിപതി) ആയിരുന്നു. മുൻഗാമിയായ ചന്ദ്രശേഖരേന്ദ്ര സരസ്വതിയാണ് സുബ്രഹ്മണ്യം മഹാദേവ അയ്യരെ നാമനിർദ്ദേശം ചെയ്തത്. 1954 മാർച്ച് 22 ന് മതാചാര്യ നാമമായ ശ്രീ ജയേന്ദ്ര സരസ്വതി എന്ന പേർ സ്വീകരിച്ചു.
പിൻഗാമിയായി തിരഞ്ഞെടുക്കപ്പെട്ട് ഏതാണ്ട് നാൽപത് വർഷത്തിന് ശേഷം, ജയേന്ദ്ര സരസ്വതി 1994-ൽ കാഞ്ചി കാമകോടി പീഠത്തിന്റെ 69-ാമത്തെ ശങ്കരാചാര്യനായി ചന്ദ്രശേഖരേന്ദ്ര സരസ്വതിയുടെ പിൻഗാമിയായി. തന്റെ ഇളമുറയെ അഭിഷേകം ചെയ്യാത്ത മഠത്തിലെ മുതിർന്ന മഹാചാര്യൻ മാത്രമാണ് അദ്ദേഹം. 1980 കളുടെ തുടക്കത്തിൽ അന്നത്തെ മുതിർന്ന മഹാചാര്യൻ മഹാ പെരിയവരാണ് ഇളമുറയെ അഭിഷേകം ചെയ്തത്.
മുൻകാലജീവിതം
1935 ജൂലൈ 18 ന് മഹാദേവ അയ്യറിനും സരസ്വതി അമ്മാളിനും സുബ്രഹ്മണ്യം ആയി ജയേന്ദ്ര സരസ്വതി ജനിച്ചു. ഇരുൾനീക്കി പ്രൈമറി സ്കൂളിലും അടുത്തുള്ള ആദിചാപുരം ഗ്രാമത്തിലെ ഒരു മിഡിൽ സ്കൂളിലും സ്കൂൾ വിദ്യാഭ്യാസം പൂർത്തിയാക്കി. തുടർന്ന് അദ്ദേഹം ട്രിച്ചിയിലെ തിരുവാനൈക്കോവലിലെ ഒരു വേദ പാഠശാലയിലേക്ക് മാറി. അവധി ദിവസങ്ങളിൽ അദ്ദേഹം ഗ്രാമം സന്ദർശിക്കുകയും അദ്ദേഹത്തിന്റെ പ്രായത്തിലുള്ള മറ്റ് കുട്ടികളെപ്പോലെ മാർബിൾ, കിള്ളി-തണ്ടു തുടങ്ങിയ സാധാരണ കളികൾ കളിക്കുകയും ചെയ്തു. ജയേന്ദ്രയ്ക്ക് 19 വയസ്സ് മാത്രം പ്രായമുള്ളപ്പോൾ ചന്ദ്രശേഖരേന്ദ്ര സരസ്വതി അദ്ദേഹത്തെ പിൻഗാമിയായി തിരഞ്ഞെടുത്തു.
സംഭാവനകൾ
അഞ്ചാം നൂറ്റാണ്ടിൽ ആദി ശങ്കരാചാര്യർ സ്ഥാപിച്ച മഠത്തിന്റെ തലവനായിരുന്നു സരസ്വതി. 'മഹാ പെരിയവ'രിൽ നിന്ന് ആത്മീയ പരിശീലനം നേടിയ അദ്ദേഹം തന്റെ ഗുരുവിനൊപ്പം രാജ്യത്തിലുടനീളം സഞ്ചരിച്ചു. വിവിധ ആത്മീയ, സാമൂഹിക പ്രവർത്തനങ്ങളിൽ ഏർപ്പെടുന്നതിനൊപ്പം അദ്ദേഹം മതപ്രഭാഷണവും നടത്തി. അദ്ദേഹത്തിന്റെ മാർഗനിർദേശപ്രകാരം മഠം നിരവധി സ്കൂളുകളും ആശുപത്രികളും ആരംഭിച്ചു. മഠം വിവിധ സാമൂഹിക പ്രവർത്തനങ്ങളിൽ ഏർപ്പെടുന്നുണ്ടെന്ന് ജയേന്ദ്ര സരസ്വതി ഉറപ്പുവരുത്തി. അദ്ദേഹത്തിന്റെ പരിശ്രമത്തിന്റെ ഫലമായി മഠം ഇന്ന് നിരവധി സ്കൂളുകൾ, നേത്ര ക്ലിനിക്കുകൾ, ആശുപത്രികൾ എന്നിവ നടത്തുന്നു. ജനങ്ങളുമായി നേരിട്ട് ബന്ധം സ്ഥാപിക്കാനും അദ്ദേഹത്തിന് കഴിഞ്ഞു.
മഠം പ്രാഥമികമായി ഒരു മതസംഘടനയാണെങ്കിലും, കർശനമായ ഒരു സാമൂഹിക ബോധത്താൽ അടിവരയിട്ട ജയേന്ദ്രറിന്, മഠത്തെ മുമ്പ് തുറന്നിട്ടില്ലാത്ത മേഖലകളിലേക്ക് നയിക്കാനുള്ള ദൃഢനിശ്ചയവും ധൈര്യവും ഉണ്ടായിരുന്നു. ജയേന്ദ്രയ്ക്ക് സ്വന്തം ആന്തരിക ബോധ്യത്തിൽ നിന്നും ശക്തിയും മഠവും ഹിന്ദു മതവും ദരിദ്രരും താഴ്ന്നവരുമായ ആളുകളിലേക്ക് എത്തിച്ചേരേണ്ടതിന്റെ ആവശ്യകതയിൽ നിന്ന് ശക്തി കണ്ടെത്തി. മതപരമായ ആചാരങ്ങളിലും അവരുടെ ഗ്രാഹ്യത്തിലും അദ്ദേഹം അപ്പോഴും ശക്തനായിരുന്നു. വെറും 19 വയസ്സുള്ളപ്പോൾ കാഞ്ചി മഠത്തിന്റെ 69-ാമത്തെ മതാചാര്യനായി അദ്ദേഹത്തെ തിരഞ്ഞെടുത്തത് ഒരു കാരണമായിരുന്നു. യഥാർത്ഥ ആത്മീയ ഗുരുവായിത്തീരുന്നതിന് ജയേന്ദ്ര സരസ്വതിക്ക് തന്റെ 19-ാം വയസ്സിൽ മാതാപിതാക്കൾ ഉൾപ്പെടെയുള്ള ലോകത്തെ ത്യജിക്കാൻ വളരെയധികം ധൈര്യം ആവശ്യമായിരുന്നു. ഹിന്ദു സംസ്കാരത്തെക്കുറിച്ച് അവബോധം സൃഷ്ടിക്കുന്നതിനായി അദ്ദേഹം തന്റെ മുതിർന്നവരോടൊപ്പം നഗ്നപാദനായി ഇന്ത്യയിലുടനീളം സഞ്ചരിച്ചു.
മുൻ കാഞ്ചി മഠത്തിന്റെ തലവനായ ചന്ദ്രശേഖരേന്ദ്ര സരസ്വതിക്ക് മതപരമായ നന്മയും ആത്മീയ സംവേദനക്ഷമതയും സമന്വയിപ്പിക്കുന്ന ഒരു രൂപരേഖയും സാന്നിധ്യവുമുണ്ടായിരുന്നുവെങ്കിലും അദ്ദേഹം പരസ്യമായി സംസാരിച്ചിരുന്നില്ല. എന്നാൽ, ഇന്ത്യയുടെ നിലവിലെ കാര്യങ്ങളിൽ, പൊതുജീവിതത്തിൽ ഏർപ്പെടാൻ ജയേന്ദ്ര ഇഷ്ടപ്പെട്ടു. ജാതികളിലുടനീളം ആളുകളെ കണ്ടുമുട്ടാൻ ഇഷ്ടപ്പെട്ടു. ചന്ദ്രശേഖരേന്ദ്ര സ്വാമികൽ തന്റെ ശിഷ്യൻ (വിദ്യാർത്ഥി) ജയേന്ദ്ര സരസ്വതിയിൽ മൂന്ന് സവിശേഷ ഗുണങ്ങൾ നിരീക്ഷിച്ചിരുന്നു: ജന ആകർഷണം, ധന ആകർഷണം, ജല ആകർഷണം എന്നിവയാണ് ജയേന്ദ്രയെ അദ്ദേഹത്തിന്റെ പിൻഗാമിയായി തിരഞ്ഞെടുത്തത്. വരൾച്ചയുള്ള സ്ഥലങ്ങളിലേക്ക് ആളുകൾ അദ്ദേഹത്തെ വിളിക്കാറുണ്ടായിരുന്നു. സരസ്വതിയുടെ ശക്തി എങ്ങനെയായിരുന്നുവെങ്കിലും ആളുകളെ ആകർഷിക്കാനുള്ള കഴിവ് സരസ്വതിക്ക് ഉണ്ടായിരുന്നു. എവിടെയും മഴ ആകർഷിക്കാനുള്ള സവിശേഷ ശക്തി അദ്ദേഹത്തിനുണ്ടായിരുന്നു. അതിനാൽ ആളുകൾക്ക് അദ്ദേഹത്തിൽ വലിയ വിശ്വാസമുണ്ടായിരുന്നു. കാഞ്ചി ദർശകൻ ഉദ്ഘാടനം ചെയ്യുന്ന ഏതൊരു പൊതു പദ്ധതിയും വിജയിച്ചിരുന്നു.
രാജ്യത്തിന്റെ സാമൂഹിക-രാഷ്ട്രീയ, സാംസ്കാരിക-മതപരമായ ഘടനയുടെ മാറിക്കൊണ്ടിരിക്കുന്ന സ്പന്ദനം അദ്ദേഹം വ്യക്തമായി മനസ്സിലാക്കി. 1980 കളിൽ, മതപരമായ ആചാരങ്ങളുടെയും അനുഷ്ഠാനങ്ങളുടെയും ഒരു രക്ഷകനായി വർത്തിക്കുന്നതിലുപരി മഠത്തിനും അതിന്റെ നേതൃസ്ഥാനത്തും വ്യത്യസ്തമായ ഒരു രൂപരേഖ ഉണ്ടായിരിക്കേണ്ടതിന്റെ ആവശ്യകത അദ്ദേഹം മനസ്സിലാക്കി. 'സംസ്‌കൃതം അദ്ദേഹത്തിന്റെ പിതൃഭാഷയും തമിഴ് മാതൃഭാഷയുമായിരുന്നു' എന്ന് വാദിച്ചുകൊണ്ട് ഭാഷാ വിഷയത്തിൽ ഹിന്ദു-ബെയ്റ്ററും മുൻ മുഖ്യമന്ത്രിയുമായ എം കരുണനിധിയെ പരസ്യമായി ഏറ്റെടുക്കാൻ അദ്ദേഹത്തെ ഈ വിശ്വാസമാണ് പ്രേരിപ്പിച്ചത്. ഇത് ഒരു ചതുരതയോടു കൂടിയ വിശദീകരണമായി കണക്കാക്കുന്നു.
മുതിർന്ന മഹാസ്വാമി ചന്ദ്രശേഖരേന്ദ്ര നിശബ്ദനായിരിക്കുമ്പോൾ ജയേന്ദ്ര തുറന്നുപറഞ്ഞിരുന്നു. അദ്ദേഹത്തിന്റെ ഗുരു ആന്തരികമായി വഴികാട്ടി ആയിരുന്നുവെങ്കിൽ, ജയേന്ദ്ര ബാഹ്യകാര്യങ്ങളിൽ ആയിരുന്നു. ഗുരു പ്രശസ്തി ഒഴിവാക്കിയിട്ടുണ്ടെങ്കിൽ, ശിഷ്യൻ അത് ആസ്വദിച്ചു. മഹാസ്വാമി സ്വയം ധ്യാനത്തിൽ മുഴുകിയിരുന്നെങ്കിൽ, ജയേന്ദ്ര ലോകവുമായി സംഭാഷണത്തിൽ ഏർപ്പെട്ടു.
കാഞ്ചി ശങ്കര മഠത്തിലെ തന്റെ മുൻഗാമികളിൽ നിന്ന് വ്യത്യസ്തമായി, ജയേന്ദ്ര സരസ്വതി ആത്മീയവും പൊതുജീവിതത്തിലും ഏർപ്പെട്ടിരുന്നു. പ്രധാനമന്ത്രി എ ബി വാജ്‌പേയിയുടെ മുൻ കാലഘട്ടത്തിൽ അയോദ്ധ്യ പ്രശ്‌നത്തിൽ പരിഹാരത്തിനുള്ള ശ്രമങ്ങൾക്ക് പേരുകേട്ടതായിരുന്നു അത്. പക്ഷേ അത് ഫലവത്താക്കുന്നതിൽ പരാജയപ്പെട്ടു. ജയേന്ദ്ര സരസ്വതി പോരാടുന്ന വിഭാഗങ്ങളെ പട്ടികയിൽ കൊണ്ടുവരാൻ തീരുമാനിച്ചു. അഖിലേന്ത്യാ മുസ്‌ലിം പേഴ്‌സണൽ ലോ ബോർഡിനും (എ.ഐ.എം.പി.എൽ.ബി) വിശ്വഹിന്ദു പരിഷത്തിനും (വി.എച്ച്.പി) കത്തുകൾ എഴുതി.
1994-ൽ മഹാസ്വാമി സിദ്ധി നേടിയ ശേഷം മഠത്തിന്റെ കാര്യങ്ങൾ ജയേന്ദ്ര സരസ്വതിയുടെ നേതൃത്വത്തിൽ ആയി. പാരമ്പര്യത്തേക്കാൾ സമകാലികനായിരുന്ന ജയേന്ദ്ര സരസ്വതി പലപ്പോഴും യാഥാസ്ഥിതികതയുടെ പരിധികൾ പരീക്ഷിക്കുകയും സാമൂഹ്യ ഊർജ്ജ മേഖലകൾ പര്യവേക്ഷണം ചെയ്യുകയും സ്വാധീനം വ്യാപിപ്പിക്കുകയും ചെയ്തു. കാഞ്ചി മഠം നേരിട്ട് ജനസേവനത്തിലേക്ക് വ്യാപിക്കുന്നതിൽ അദ്ദേഹം പ്രധാന പങ്കുവഹിച്ചു. മഹാസ്വാമിയുടെ കീഴിലുള്ള ഒരു ആത്മീയ ഉറവയായി അവശേഷിച്ചില്ല.
1998-ൽ മാനസസരോവറും കൈലാസും സന്ദർശിച്ച ജയേന്ദ്ര, ആദിശങ്കരനുശേഷം ആദി ശങ്കരാചാര്യനായി. അവിടെ അദ്ദേഹം ആദി ശങ്കരന്റെ വിഗ്രഹം സ്ഥാപിച്ചു. അദ്ദേഹത്തിന്റെ പ്രധാന സംഭാവനകളിലൊന്നാണ് അദ്ദേഹത്തിന്റെ ഗുരുവിന്റെ പേരിൽ കണക്കാക്കപ്പെടുന്ന സർവകലാശാലയായ ശ്രീ ചന്ദ്രശേഖരേന്ദ്ര സരസ്വതി വിശ്വ മഹാവിദ്യാലയം. കാഞ്ചി മഠം കൽപിത സർവകലാശാലയും ഡസൻ കണക്കിന് സ്കൂളുകളും ആശുപത്രികളും 50 പരമ്പരാഗത വേദ സ്കൂളുകളും ക്ഷേത്രങ്ങളും കൂടാതെ മുമ്പ് മഠത്തിന്റെ പരിധിയിൽ വരാത്ത പ്രദേശങ്ങളും ജയേന്ദ്രയുടെ അധികാരപരിധിയിലുണ്ട്. ജയേന്ദ്ര മഠത്തിലെ നിയന്ത്രണ നിയമങ്ങൾ ലംഘിച്ച് താഴേക്കിടയിലുള്ളവരെ സമീപിച്ചു. ഹരിജൻ ബസ്തിസിലേക്ക് പോയി ആയിരക്കണക്കിന് പുതിയ അനുയായികളെയും ഭക്തരെയും ആകർഷിച്ചു. ആത്മീയവും അനുഷ്ഠാനപരവുമായ ഒരു ഗണിതത്തെ അദ്ദേഹം സാമൂഹികമായി ഊർജ്ജസ്വലമാക്കി മാറ്റി. ഇത് അദ്ദേഹത്തിന് വളരെയധികം പ്രശസ്തി നേടുകയും രാജ്യത്തെ നിരവധി സാമൂഹിക രാഷ്ട്രീയ നേതാക്കളുമായി ആശയവിനിമയം നടത്താനും സാധിച്ചു.
മഠത്തിന്റെ അനുയായികൾ ജയേന്ദ്ര സരസ്വതിയെ ഒരു പരിഷ്കരണവാദി സിദ്ധൻ എന്ന് വിളിക്കുകയും ആദി ശങ്കരന്റെ പ്രസംഗങ്ങൾ ബ്രാഹ്മണ സമുദായത്തിനപ്പുറമുള്ള ആളുകൾക്കിടയിൽ വ്യാപിച്ചുവെന്ന് ഉറപ്പുവരുത്തുകയും ചെയ്തു. ആത്മീയ മഠത്തെ ഒരു സാമൂഹ്യ സേവനാധിഷ്ഠിത ഒന്നായിത്തീരുന്നതിന് പ്രോത്സാഹിപ്പിക്കുകയും എല്ലാം ഉൾക്കൊള്ളുന്നതാക്കുകയും ചെയ്തുകൊണ്ടാണ് അദ്ദേഹം ഇത് ചെയ്തത്. അതേസമയം, ചരിത്രത്തിൽ കേവലം ഒരു മതവിശ്വാസിയായി ഇറങ്ങാൻ അദ്ദേഹം ആഗ്രഹിച്ചില്ല. രാഷ്ട്രീയം മനസിലാക്കുകയും രാഷ്ട്രം അഭിമുഖീകരിക്കുന്ന പ്രശ്നങ്ങളിൽ എന്തെങ്കിലും പറയാൻ ആഗ്രഹിക്കുകയും ചെയ്യുന്ന ഒരു ദർശകനായി കാണണമെന്ന ആഗ്രഹം അദ്ദേഹത്തിനുണ്ടായിരുന്നു. രണ്ട് സമുദായങ്ങളിൽ നിന്നും സർക്കാരിൽ നിന്നുമുള്ള പങ്കാളികളുമായി ഇടപഴകുന്നതിലൂടെയുള്ള ഈ സമീപനമാണ് എൻ‌ഡി‌എ ഭരണകാലത്ത് രാമ ജന്മഭൂമി-ബാബ്രി മസ്ജിദ് തർക്കം പരിഹരിക്കാൻ ജയേന്ദ്ര സരസ്വതി ഒരു പങ്കുവഹിച്ചത്.
കാഞ്ചി മഠം അവരുടെ സംഭാവനകൾക്കും എല്ലാ ജാതികൾക്കും സമുദായങ്ങൾക്കും മതങ്ങൾക്കും വേണ്ടിയുള്ള ചാരിറ്റിക്ക് പേരുകേട്ടതാണ്. അവർ ധാരാളം പട്ടികജാതിക്കാരെ സഹായിച്ചിട്ടുണ്ട്. മതപരിവർത്തനം നിർത്തി, ക്ഷേത്രങ്ങളുടെ പുനഃസ്ഥാപനത്തിന് സഹായിച്ചു. സനാതന ധർമ്മത്തിന്റെ മഹത്വം ഇന്ത്യയിലെ വിവിധ സംസ്ഥാനങ്ങളിൽ പ്രചരിപ്പിച്ചു.
കാലിഫോർണിയ ആസ്ഥാനമായുള്ള എഴുത്തുകാരനും ലേഖകനുമായ കലവായ് വെങ്കട്ട് ഉദ്ധരിച്ചതുപോലെ: നിരവധി ഹിന്ദു പാരമ്പര്യങ്ങളെ പുനരുജ്ജീവിപ്പിക്കാൻ സഹായിച്ചുകൊണ്ട് ജയേന്ദ്ര സരസ്വതി സ്വാമി അദ്ദേഹത്തിന്റെ വിശുദ്ധി സമൂഹത്തിന് മഹത്തായ സേവനം ചെയ്തു. പ്രത്യേകിച്ചും പട്ടികജാതിക്കാരെയും പരിശീലിപ്പിച്ചിരുന്നു. അദ്ദേഹത്തിന്റെ മാർഗനിർദേശപ്രകാരം നിരവധി നാടൻ കലാ പാരമ്പര്യങ്ങളെ പുനരുജ്ജീവിപ്പിക്കാൻ കാഞ്ചി മഠം സഹായിച്ചു. ക്രിസ്തീയ വേട്ടയാടലിനെതിരായ പ്രതിരോധത്തിന്റെ ഒരു കോട്ടയായിരുന്നു അദ്ദേഹം. ഏറ്റവും ഭയാനകമായ ആക്രമണങ്ങളും അപമാനങ്ങളും ഉണ്ടായിരുന്നിട്ടും, ശ്രീ ജയേന്ദ്ര സരസ്വതി മനു ധർമ്മത്തെ ഏറ്റവും പ്രശംസനീയമായി പാലിച്ചു.